Ўзбекистон мусулмонлари идораси вакили Россия Федерациясидаги ватандошлар билан маърифий суҳбат ўтказмоқда\nКейинги йилларда хориждаги ватандошларимизнинг ҳуқуқларини ҳимоя қилиш, шароитларини яхшилашга эътибор кучайди. Ана шу мақсадда ташкил этилган тарғибот гуруҳи Россия Федерациясига ташриф буюрди. Гуруҳ билан бирга ЎМИ Самарқанд вилоят вакили Зайниддин домла Эшонқулов ҳам Россия мамлакатида сафарда бўлиб турибди.\nТарғибот гуруҳи дастлаб Санкт-Питербург шахрида ишлаётган ва ўқиётган юртдошларимиз билан учрашиб, давра суҳбати ўтказдилар. Шундан сўнг тадбир қатнашчиларни ватанимиз мустақиллигининг 30 йиллиги муносабати билан муборакбод этиб, байрам дастурхони ёзилди.\nМаълумот учун, хориждаги ватандошларимизни қўллаб-қувватлаш мақсадида мамлакатимиз Россия, Қозоғистон, Туркия, Япония ва Бирлашган Араб Амирликлари билан меҳнат миграцияси борасида халқаро шартномалар имзоланган. Чет элларда ишлаётган фуқароларни қўллаб-қувватлаш учун алоҳида жамғарма ташкил этилиб, 100 миллиард сўмдан ортиқ маблағ ажратилди. Шу билан бирга, ташқи меҳнат миграция масалалари бўйича Бош вазир маслаҳатчиси лавозими жорий этилди.\nДругие материалы в этой категории: « Ҳамдардлик билдирамиз\tЎзбекистон мусулмонлари идораси раиси ўринбосари Иброҳимжон домла Иномов “Халқлар дўстлиги” кўкрак нишони билан тақдирланди »


1. Ҳисор тизмасидаги камёб эндемик ўсимлик.\nБўйи 30–50 см га етадиган кўп йиллик, монокарп ўт. Поясининг туби 2–3 см гача баргбандининг қолдиқлари билан қопланган, юқори қисми шохланган. Ёпирма барглари кўкимтир, патсимон бўлинган, япроқ учидаги бўлаклари қалами-наштарсимон, узунлиги 0,5–1,5 см, эни 0,1–0,2 см. Соябони 12–20 тача шуълали, диаметри 5–7 см, ўрама барглари йўқ. Соябончалари юмалоқ. Тожбаргларининг ранги аниқ эмас. Меваси июль ойида етилади.\nСурхондарё вилояти: Ҳисор тизмасининг жанубий ёнбағирлари (Тўпаланг дарёси ҳавзаси)да тарқалган.\nТоғнинг ўрта қисмидаги дарахт ва бутазорлар орасида, қояларнинг ёриқларида ўсади.\nАниқланмаган. Бир марта йиғилган холос.\nУруғидан кўпаяди деган тахмин бор.


22 ноябрь куни Ўзбекистонда ёмғир ёғади » JIZZAXCITY.UZ - Жиззах ахборот портали\nЖиззах ахборот портали » Ҳодисалар » 22 ноябрь куни Ўзбекистонда ёмғир ёғади\nТошкент шаҳри. Республика Гидрометеорология марказининг хабар беришича, 22 ноябрь куни пойтахтда ҳаво ўзгариб туради, вақти-вақти билан ёмғир ёғади. Ғарбдан секундига 5-10 метр тезликда эсаётган шамол секундига 12-17 метргача кучайиши мумкин. Кечаси 4-6, кундузи 13-15 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, кечаси айрим жойларда ёғингарчилик бўлиши мумкин, кундузи ёғингарчилик бўлмайди. Туман тушиши мумкин. Ғарбдан эсаётган шамол ўз йўналишини ўзгартириб, шарқдан секундига 7-12 метр тезликда эсади. Шамолнинг тезлиги баъзи жойларда секундига 15-20 метргача кучайиши мумкин. Кечаси 0-5 даража совуқ, кундузи 2-7 даража илиқ бўлади.\nБухоро ва Навоий вилояти. Ҳаво ўзгариб туради, баъзи жойларда ёмғир ёғади. Ғарбдан секундига 7-12 метр тезликда эсаётган шамол айрим жойларда секундига 15-20 метргача кучайиши мумкин. Кечаси 2-7, кундузи 8-13 даража илиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, айрим жойларда ёмғир ёғади. Ғарбдан секундига 7-12 метр тезликда эсаётган шамол баъзи жойларда секундига 15-20 метргача кучайиши мумкин. Кечаси 2-7, кундузи 10-15 даража илиқ бўлади.\nҚашқадарё ва Сурхондарё вилояти. Ҳаво ўзгариб туради, баъзи жойларда ёмғир ёғади. Ғарбдан секундига 7-12 метр тезликда эсаётган шамол айрим жойларда секундига 15-20 метргача кучайиши мумкин. Кечаси 2-7, кундузи 12-17 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, айрим жойларда ёмғир ёғади. Ғарбдан секундига 7-12 метр тезликда эсаётган шамол баъзи жойларда секундига 15-20 метргача кучайиши мумкин. Кечаси 0-5, кундузи 8-13 даража илиқ бўлади.\nРеспубликанинг тоғли ҳудудлари. Ҳаво ўзгариб туради, вақти-вақти билан ёғингарчилик бўлади. Баъзи жойларда туман тушиши мумкин. Ғарбдан секундига 7-12 метр тезликда эсаётган шамол айрим жойларда секундига 7-12 метргача кучайиши мумкин. Кечаси 0-5 даража совуқ, кундузи 2-7 даража илиқ бўлади.


Европанинг 10 та давлатида коронавирус пандемиясининг иккинчи тўлқини бошланди | Interpress.uz\nБош саҳифаЯнгиликларЖаҳонЕвропанинг 10 та давлатида коронавирус пандемиясининг иккинчи тўлқини бошланди\nЕвропанинг 10 та давлатида коронавирус пандемиясининг иккинчи тўлқини бошланди\n11:13 | 25-09-2020\nБу борада расмий хабар берган илк давлат Чехия бўлди. Мамлакат Соғлиқни сақлаш вазирлигининг хабарига кўра, COVID-19 касаллигига чалиниш ҳолатлари кўпайган.\nКоронавирус билан зарарланиш борасида Францияда ҳам антирекорд қайд этилди. Жумладан, охирги 24 соат мобайнида 16 минг нафар францияликда COVID-19 вируси аниқланган. Шу муносабат билан мамлакатда янги карантин чоралари ўрнатилмоқда. Хусусан, мамлакатнинг айрим ҳудудларида комендантлик соати эълон қилиниб, ресторан, барлар буткул ёпиляпти.\nХудди шундай ҳолатни Буюк Британияда ҳам кузатиш мумкин. Охирги 24 соат ичида 6,5 минг нафар кишида коронавирус инфекцияси қайд этилди. Бош вазир эпидемия тарқалишига қарши янги чоралар жорий этилишини маълум қилиб, ҳукумат бу борада кескин чоралар кўришини эълон қилди.\nИсроилда эса кескин чоралар жорий этиб бўлинди ва камида икки ҳафта давом этади. Мамлакатда фақат озиқ-овқат дўконлари ва дорихоналар ишламоқда. Фуқароларнинг ўзаро борди-келдилари тўхтатилган.\nХуллас, Европанинг 10 та давлати коронавирус пандемиясининг иккинчи тўлқинини кутиб олишга ва унга қарши чоралар кўришни бошлаб юборди. Европа Иттифоқининг соғлиқни сақлаш масалалари бўйича комиссари Стелла Кириакидеснинг айтишича, кўҳна қитъанинг айрим мамлакатларида айни пайтдаги вазият коронавирус тарқалиши авжига чиққан март ойидагидан анча жиддий. Бу ҳолат эса жиддий ташвиш уйғотишга сабаб бўлмоқда.


Россияда андижонлик қочқин ҳибсга олинди\n04 декабр 2020, Тошкент вақти: 09:24\nРоссия ҳуқуқ-тартибот идоралари томонидан қўлга олинган, 2005 йилги Андижон воқеаларида иштирок этганликда айбланаётган Абдумуталиб Каримов Ўзбекистонга экстрадиция қилиниши мумкин.\n44 ёшли А.Каримов Ўзбекистон ҳуқуқ-тартибот идоралари томонидан Жиноят кодексининг конституциявий тузумга тажовуз қилиш, террорчилик каби жами еттита моддаси бўйича айбланган ва унга халқаро қидирув эълон қилинган эди.\n11 июнь куни қўлга олинган А.Каримов ҳозир Россиянинг Марий Эл республикаси маркази Йошкар–Ола шаҳри тергов ҳибсхонасида сақланмоқда. Суд уни бир ойгача қамоқда сақлашга рухсат берган.\nУнинг Россияда яшаётган акаси Абдуҳафиз Каримов укаси Андижон воқеаларига алоқадорлигини кескин рад этди.\n“Укам митингда қатнашган бўлиши мумкин, лекин қўлига қурол олиб бировни отмаган. У қочқинлар билан бирга Қирғизистонга қочиб ўтиб, кейин менинг олдимга келган эди. У Андижон воқеаларининг гувоҳи бўлган, холос”,- деди Абдуҳафиз Каримов.\nАндижон вилоятининг Жалақудуқ туманидаги Ойим қишлоғида яшаган 44 ёшли Абдумуталиб Каримов бир ўғил ва бир қизнинг отаси. У Андижон воқеаларидан кейин Ўзбекистондан қочиб чиққач, Росссияда яшаётган акасининг олдига келган ва ўша ерда мардикорлик орқасидан тирикчилигини ўтказиб келган. Жорий йил бошида сиёсий қочқин мақоми берилишни сўраб, халқаро ташкилотларга мурожаат қилган.\nМосквадаги “Фуқаровий кўмак” ташкилоти фаоли Баҳром Ҳамроев Абдумуталиб Каримов билан боғлиқ ҳолатни кузатиб келяпти.\n“Ўзбекистон ҳукумати уни Андижон воқеаларида айблаб қидирувга берган экан. Мен у билан шахсан ўзим кўришиб гаплашганман. Унинг оддий магазини бўлган. Шу магазинига озиқ-овқат олиб бориш мақсадида Андижон шаҳрига келган. Ўзбекистон ҳукумати норозиликка чиққан одамларга ўқ отгандан кейин ўз жонини сақлаб қолиш мақсадида халқ билан бирга чиқиб кетган”,- дейди Б.Ҳамроев.\nРоссиядаги марказий осиёлик сиёсий қочқинлар билан ишлаш дастури раҳбари Елена Рябинина А.Каримовнинг Ўзбекистонга экстрадиция қилинишидан хавотир билдиради.\nУнинг таъкидича, сиёсий ва диний мотивлар билан айбланаётган шахсларни, биринчи навбатда, андижонликларни Ўзбекистонга бермаслик керак. Агар бирор шахс устидан жиноят иши очилиб, уни мамлакатига қайтариш сўралган тақдирда ҳам қўлга олинган шахсни Ўзбекистонга бериб юбориш мумкин эмас. Бу мамлакатда судлар мустақил эмаслиги ва тергов жараёнида тақиқланган усуллардан фойдаланилиши барчага маълум. Агар шахс жавобгар бўлса, уни Ўзбекистонга бермасдан, қўлга олинган мамлакатда суд қилиш лозим.\nСўнгги икки йил ичида МДҲ мамлакатларидан Ўзбекистонга яширинча ёки ошкора экстрадиция қилинган фуқаролар сони юздан ошган. Уларнинг деярли ҳаммаси диний ва сиёсий мотивларда айбланаётган фуқаролардир.


Ироқ уруши давомида асирга тушиб, сўнг озод этилган 7 нафар америкалик аскар ватанига қайтди.\n06 март 2021, Тошкент вақти: 22:14\nТехас штатидаги Форт Блисс шаҳрига етиб борган аскарларни америкаликлар қаҳрамонлардек кутиб олдилар.\nАскарлар ироқликлар томонидан асирга олинганлар, сўнг 13 апрел куни АҚШ қўшинлари Бағдодга кириб борганларида, ироқликлар уларни ташлаб кетганлар. Асирларни АҚШ аскарлари топиб олганлар. Озод этилганидан сўнг 7 нафар ҳарбий АҚШнинг Германиядаги касалхонасида даволанган.\nИроқ собиқ Молия вазири Хикмат Ал-Аззавий Ироқ полицияси томонидан қўлга туширилди ва АҚШ қўшинларига топширилди. АҚШ ҳукуматининг биринчи бўлиб қўлга туширилиши керак бўлган 55 нафар Ироқ собиқ расмийси рўйхатида Ал-Аззавий бешинчи ўринда турарди. Ҳозирда у ҳибсхонада сўроқ қилинмоқда.


Британияда бемор 1,5 йил давомида ковид билан курашгани аниқланди – Bugun.uz\nЖамият, Илм-фан - 22:34 · 23.04.2022\nБританияда бемор 1,5 йил давомида ковид билан курашгани аниқланди\nБуюк Британияда иммунитети кескин заифлашган бемор деярли бир ярим йил — 505 кун давомида коронавирус билан касаллангани аниқланди. Бу ҳақда «The Independent» хабар берди.\nМаълум қилинишича, бу узоқ вақт давом этган инфекция ҳолати бўлиши мумкин. «Коронавирус билан узоқ вақт давомида касалланганда вирус танадан чиқиб кетгандай туюлади, аммо унинг аломатлари сақланиб қолади», — дейди бриатниялик мутахассис Люк Блэгдон Снелл.\nТаъкидланишича, мутахассислар ковиднинг кечиш муддати ва унинг мутацияланиш жараёнига таъсирини ўрганган. Тадқиқотда саккиз ҳафта давомида вирус аниқланган тўққиз бемор иштирок этган. Уларнинг иммунитети орган трансплантацияси, ОИВ инфекцияси, саратоннинг турли кўринишлари ёки бошқа касалликларни даволаш жараёнида пасайган.\nТакрорий тестлар уларнинг инфекцияси ўртача 73 кун давом этганини кўрсатган. Икки кишида бир йилдан ортиқ вақт давомида вирус сақланиб қолган. Илгари, ПЗР тести билан тасдиқланган энг узоқ муддатли ковид ҳолати 335 кун давом этган.\nАввалроқ эмланганлардан кимларнинг ковидга чалиниш хавфи юқори экани айтилганди. Шунингдек, коронавирус кўриш қобилиятининг йўқолишига олиб келиши аниқланган.


йилнинг 20 апрель куни «Менинг фикрим» портали ишга туширилгани ҳақида хабар бергандик. Орадан бир ҳафта ўтиб, порталда дастлабки онлайн-петициялар пайдо бўлди. Жумладан, ... ва шаҳар кенгашлари учун — камида 1000 та овоз тўпланиши зарур. «Менинг фикрим» порталида, шунингдек қуйидаги мурожаатлар ҳам жойлаштирилган: ...\nберганимиздек, бугун «Менинг фикрим» веб-портали ишга туширилди. Мамлакатимизда фуқароларнинг жамият ва давлат ишларини бошқаришда иштирок этиш имкониятларини кенгайтириш, ... палаталари, халқ депутатлари маҳаллий Кенгашларига берилади. «Менинг фикрим» веб-портали орқали мурожаат яратиш учун фойдаланувчилар ...\nЯгона интегратори дастурчилари томонидан тайёрланган «Менинг фикрим» махсус портали 2018 йилнинг 20 апрелида ишга туширилиши ҳақида хабар берган эдик. Ўзбекистон Республикаси Олий Мажлиси ҳузуридаги ...\nЯгона интегратори дастурчилари томонидан тайёрланган «Менинг фикрим» махсус портали 2018 йилнинг 20 апрелида ишга туширилиши кутилмоқда. Бу ҳақда «UZINFOCOM» копоратив блогида маълум қилинди. «Менинг ... кенг фойдаланишни таъминлашга қаратилган. Бир гуруҳ фуқоролардан «Менинг фикрим» портали орқали келиб тушган барча таклиф ва мулоҳазалар ...\n«Nissan» компанияси CES кўргазмасида машинани фикр кучи билан бошқариш имконини берадиган «Brain-to-Vehicle» (B2V) технологиясини тақдим этади.\nПрезидент айтгач, «Менинг фикрим» домени банд қилинди, аммо сайт қачон ишга тушиши номаълум!\nмасалалар бўйича ўз фикрларини билдиришлари учун Интернет тармоғида «Менинг фикрим» деб номланган махсус веб-саҳифа ташкил этиш мақсадга мувофиқлигини ... мақсадга мувофиқлигини айтиб ўтганди. «Xabar.uz»га маълум бўлишича, «Менинг фикрим» домени (meningfikrim.uz) аллақачон банд қилинган. Рўйхатга ...


Чилимкашлар даврасидан репортаж - Халқ сўзи\n17:54 17 Январь 2020 Жамият\nҒафур Ғуломнинг “Шум бола” қиссасида ажойиб бир лавҳа бор. Унда Қоравой ўзи билмасдан чилимкашларнинг гўшасига бориб қолади. Бу ерга доимий мижозлардан ташқари ҳунармандлар, косиблар, бойваччаларнинг болалари, шаҳарнинг ярмини қарздор қилиб қўйган судхўрлар келишади. Қоравой уларга чилимнинг сархонасига тамаки босиб, сувини янгилаб бергани учун хўжайинидан ҳар куни бир миридан чойчақа олади. Бошида бир-бирига тўнғиз қараш қилиб ўтирган, зиқна, битта майизнинг яримини бировга раво кўрмайдиган бу маҳлуқлар чилим тортгандан кейин шундай мулойим бўлиб қоладики, бир пастда бир-бирига чой узатган, нон суриб қўйган, бир-бирини уйига таклиф қилган, хуллас, бўлар-бўлмас гаплар билан хўроз қичқиргунча чилим чекиб ўтиришади. Бу Қоравойнинг жонига тегиб, охири носдан бўшаган шишага сув солиб, оғзини маҳкам ёпади-да, манқалдон чўғига кўмиб қўяди. Шишадаги сув кутилмаганда портлайди. Бу даҳшатдан ўзига зўрға келган Ҳожи бобо уста Мирсалимга “ўлинг, ҳамма иш сиздан бўлди, ҳукуматнинг ишига аралашманг, демаганмидим”, деса, Султон пучуқ ҳам “тўп шу ерда отилди. Мана шу отди”, деб Қоравойни кўрсатади. Шундан кейин текширув бошланиши, бунга миршаблар ҳам аралашиши, чилимхўрларни маҳкамага судраши, бундан қутулиш учун Ҳожи бобо уларга бир ҳовуч танга узатиши ва миршаблар бир-бирига кўз уриштириб, бу галча сийладик, деб чиқиб кетишларини мароқ билан ўқиганмиз.\nЁзувчи қаттиқ танқид остига олган қаймоқ бозорининг бурилишида, маҳкаманинг бошидаги Илҳом самоварчининг каттакон чойхонасидаги ҳангомалар бугун ҳаётимизга даҳшатли тарзда кўчиб ўтганига ишонгингиз келмайди. Гарчанд, “Шум бола”даги чойхоналар замон ўзгариши билан кафе, бар, ресторанларга айланган бўлса-да, лекин кўпчилик ҳали ҳам бу ерга ичиш, чекиш, маишат ва ўйин-кулгу учун келиши ўзини соғлом деб билган ҳар қандай одамни ўйлантиради. Бундай тунги гўшаларни истаган жойдан топа оласиз. Дейлик, қайсидир ҳудудда кутубхона ёки хиёбон бўлмаслиги мумкин, аммо, тунги клуб албатта, топилади.\nТўғри айтасиз, бундай жойларга кўпроқ эркаклар келишади. Бироқ тонг отаргача мижозларнинг кўнглини “ов”лайдиган кафе, барлар эндиликда аёлларнинг ҳам кўнгилхушлик қиладиган жойига айлангани ва улар бир лаҳзалик ҳою-ҳавасни деб бутун ҳаётини қўлдан бой бераётгани, Аёллик шаънига доғ тушираётгани ачинарли.\nБу муаммо бизни Қоравой кезган эски шаҳардаги айрим гўшаларга боришга, искабтопарлар ҳам тополмайдиган “подвал”лардаги хуфиёна ишларни кузатишга ва мулоҳаза юритишга ундади.\nЧегирма ва “тегирмон”\nКечаси соат ўн бирларда чилимкашларнинг “ҳордиқ” оладиган энг тинч жойи – аэропорт йўлидаги кафе, барларнинг бирига бордик. Даставвал, тамаддихона пештоқида “аёллар учун 20% чегирма”, деган реклама эътиборимизни тортди. Бу одамларни ром қилиш учун ўйлаб топилган пухта режа эканини сезиш қийин эмас. Кириш жойини қаттиқ назоратга олган барзангиларни кўриб, “Шум бола” асаридаги уч зарбли паҳлавонларнинг тўқсон олти минг ботмонлик гурзигарони ёдимизга тушди. Ўзимизни кўчада кўрмаслик учун бир четда туриб, вазиятни кузата бошладик. Соат ўн иккиларга бориб, бу гўша гавжумлашди. Мижозларнинг ёши турлича. Кафенинг тепаси чойхона, подвали навқиронларнинг “иштаҳа”сини очадиган жой. Ташқаридагиларга хизмат қилиб юрган официантлардан бири бизни подвалга таклиф қилди. Бир қараганда, бу ердан тинчроқ, ҳолироқ жой йўқдек. Истаган жойингизга ўтказишади. Лекин чилимнинг аччиқ тутуни кўзни ачиштиради. Аҳвол яна ўша... Чилимхўрликка берилиб, ҳаётини ҳалокат ёқасига олиб бораётганлар, мижозларга эпчиллик билан хизмат қилаётган официантлар, даврани қизитган яллачилар ва ўзларини Фаранг маликаларидек ҳис қилиб, минг хил нозу карашмалар билан хиром айлаётган раққосалар.\nОдатда кашанда деганда кўпинча эркаклар кўз олдимизга келарди... Фалакнинг гардишини қарангки, бугун кашандачилик аёлларнинг ҳам тарк этиб бўлмайдиган одатига айланиб улгурган. Бунинг оқибатида қанча ногирон болалар дунёга келяпти. Бу ерда ҳам хотин-қизлар чилим чекиб, отамлашиб ўтирибди. Қизиқ: ўз оиласи бағрида бўлиш ўрнига, бу ойимчаларни тунги клубларда тонгни қарши олишига сабаб нима? Уларни ҳеч ким уддалай олмайдиган – аёллик, оналик, келинлик вазифасини ким бажаради? Кейинги тақдири нима кечади?..\n“Шум бола” қиссасида Ҳожи бобо етимлик азобини тортиб, ҳардамхаёл бўлиб қолган Қоравойни ёнига чақириб, меҳрибонлик билан сўрайди:\n– Болам, бу гап икковимизнинг ўртамизда қолади. Тағин, Худо уриб, анови қурғурдан тотиниб-потиниб юрганинг йўқми?\n– Ўзим чилимхўрларнинг аҳволини кўриб юрибман. Мен бу заҳарни оғзимга олмайман. Тепамда Худо бор.\n- Баракалла, болам, ҳа, шунақа бўлсин, – деб Ҳожи бобо Қоравойнинг елкасини қоқиб қўяди.\n- Келинг, акалар, опалар. Мижозга қара, чой, чилим олиб кел, – ишбошилардан бири официант ўспиринга тайинлади. У-бу нарса буюрган бўлдик. Тамаддидан кейин у биздан сўради:\nБу ердаги шум болалар эса Қоравойдан ҳам қувроқ. Мижозларга чилимни бир-икки қулдиратиб, обдон тортиб, пишитиб беради. Яхши гаплар билан руҳига таъсир кўрсатиб, чилимга ўргатиб олади. Бизни тонг қолдирган нарса: булар ҳам кимнидир яхши ниятлар билан дунёга келтирган болалари. Бир гул ўстирсангиз, шу гулнинг бирор япроғига шикаст етса, қанчалар ачинасиз. Айни кучга тўлган пайтда бирор касб-ҳунарнинг бошини тутиш ўрнига, улар бу ерларда нима қилиб юрибди? Наҳотки, тирикчилик шу гўдакларнинг гарданига тушган бўлса?.. Шўхлик, бебошлик ортидан боши берк кўчаларга кириб қолганлар камми? Булар ҳаётда ҳали нимани кўрибди?\n– Чилим олиб келайми?\n– Раҳмат, биз дам олгани келганмиз.\n– Бу ерга кўпчилик чилим чекиш, ўйин-кулгу учун келади. Шунчаки ҳордиқ бўлса, тепада ҳам жой бор.\n– Одам унчалик кўп эмас-ку!\n– Ёзда бу ердан жой тополмайсиз.\n– Бошқа ерда ҳам шунақа жойлар бордир.\n– Бу ер тунги клубларнинг амрикони бўлади. Буюртмага қараб, истаганча чилим тайёрлаб берамиз.\n– Чилимнинг кукунидан тортиб, кўмиригача четдан кириб келади. Биз фақат мижозларнинг хоҳиш-истагига қараб, тайёрлаймиз. Шу холос.\nУ бизга нимани тавсия этаётганини ўзи билармикан? Чилимга қўшилган маҳсулотлар таркибида қандай моддалар бор? Уни инсон саломатлигига зарар келтирмаслигига ким кафолат беради?\nЛуғатларда чилим сўзи тортиш яъни, тутунни тортиш, кайф қилувчи нарсалардан фойдаланиш маъносини англатади. Чунки чилим тамакиси ёпишқоқ масса кўринишида бўлиб, унга мевали ҳидга эга асал ёки қиём кўринишидаги қўшимча моддалар қўшилади. Қадимда Ўрта Осиёда, шунингдек, Туркия, Эрон, Ҳиндистон, Хитой, Афғонистонда кенг тарқалган. Тарихий манбаларда чилим чекиш инсон соғлиғи учун ўта зарарли экани қайд этилган. Шифокорларнинг таъкидлашича, юрак-қон, томир ва нафас олиш тизими хасталикларини келтириб чиқараркан. Ҳатто саратон касалликларига чалиниш хавфини ошираркан. Ҳафтасига уч-тўрт марта чилим чекадиган одам унга тобе бўлиб, руҳияти, тафаккури, идроки ва хотираси пасайиб кетаркан. Айниқса, ҳомиладор аёл чилим чекса, фарзанди она сутини эммай қўяркан.\nҚўшни давлатларда ҳам бир неча йилдан бери чилим чекишга қарши кураш олиб борилади. Масалан, Қозоғистонда чилимга қарши қарорни мамлакатнинг бош санитар шифокори Жандарбе Бекшин имзолади. Ҳужжатга кўра, барча жамоат жойларида чилим чекиш ман қилинади. Бизда ҳам шу пайтгача чилим (колян) чекиш одати бўлмаган. Умуман, руҳиятимизга бегона бу нарса ҳозирги кунда республикамизнинг барча ҳудудларида фаолият кўрсатиб келаётган кафе, ресторанларда умумий тарзда ғовлаб кетишига сабаб нима? Буни ғовлатиб юбораётганлар эса қаршимизда турибди.\n– Ундан хушбўй меваларнинг ҳиди келади. Озгина тортиб кўрасизми? Аёллар учун йигирма фоиз чегирмаси бор, – дейди официант йигит.\nГапини қаранг,бир чилим тортиш қирқ беш мингдан, икки юз мингача эмиш. Устига-устак қуруқ меванинг ҳиди келармиш. Ол-а, бели оғримаганнинг нон ейишини кўр, деб шуни айтсалар керак-да. Икки юз мингга қанча мева беради. Ҳатто Африка кокос-ю, Эрон хурмасидан ҳам сотиб олиш мумкин. Бир чилим, ярим чилим чекаман, деб шунча пулни беҳуда сарфлаб, эвазига саломатликка зарар етказгунча, меваларнинг ўзини истеъмол қилган минг чандон фойдали эмасми?! Назаримизда, бунинг тагида бошқа гап бор. Айрим устаси фаранг тадбиркорлар чилимга тамаки баргидан ташқари гиёҳ моддалар ҳам қўшади. Баъзиларни кўзига чилимдан бошқа нарса кўринмай қолганининг сабаби шунда. Нимани чекаётганини пайқамайди.\n– Раҳмат, ўзингиз чекаверинг. Барибир чилимни зарарсизлигига ишонгимиз келмайди, – деймиз биз.\n– Ўзим ўн йилдан бери чекаман. Кечагина шифокорга боргандим, ўпкам тоза чиқди...\nОфициант йигит Алдар кўса янглиғ чилимни қанча зарарсиз деб лоф урмасин, чойнак тутишга қалтираган қўллари-ю, рангининг докалиги бор ҳақиқатни айтиб турарди. Чилимга мубтало бўлганлар чилимни “хурр-хурр”латиб ўзини еттинчи фалакда сезар, чиққан тутунидан ҳавода турли ҳалқачалар ясаб, завқ оларди.\n“Шум бола”да Қоравой Ҳожи бободан ўзи қаерга келиб қолганини сўраганда, бу ерга келувчиларнинг кимлиги уни умуман қизиқтирмаслигини айтади. Бу кафенинг хўжайини ҳам мижозларнинг катта-кичиклигига қарамасдан, ҳамёнини қоқиб олаётгани сезилиб турибди. Буни ортидан қанча инсонларнинг ёстиғи қуриётгани билан иши йўқ. Фойда деган жойда “Шум бола”даги Ҳожи бобога ўхшаб, ҳатто носни ҳам “иштаҳа очади” деб зар қоғозга ўраб сотишдан қайтмайди.\n“Шум бола”да яна бир ажойиб манзара бор. Илҳом самоварчининг укаси Иброй дурбиндан ҳар хил аёлларнинг суратини кўрсатиб, шуни орқасидан тирикчилик қилади.Қоравой дурбиннинг ичида нима борлигини қизиқиб кўради. Ўртоғи Убайни ҳам ҳоли-жонига қўймай, шунга ўхшаш томошаларга етаклаб боради.\n– Биринчидан қиммат. Иккинчидан, Майрамхон деган ярим-яланғоч кийимда чиқармиш. Мен яланғоч хотинлардан қўрқаман, – деб бормайди Убай.\nКечаси соат иккилардан кейин тунги клубда бошланган “томоша” бизни ҳам қўрқитиб юборди. Овропача мусиқий жазавалар, ярим-яланғоч кийимлардаги раққосаларнинг беҳаё рақсга тушишлари, эркаклар уларни ёнига чақириб, истаган “мақом”га солишлари, истаганча хиралик қилишлари куракда турмайди. Тўғри, бундай ҳаром-хариш ишлар ботқоғига ботиш-ботмаслик ҳар кимнинг ўзига боғлиқ. Лекин бу раққосалар худди гулдан-гулга қўниб юрган капалаклардек гоҳ унинг, гоҳ бунинг бўйнига осилиб фарангча, ҳиндча, арабча рақсларга тушишлари Аёллик шаънига иснод. Энг ачинарлиси, эркаклар бу ерга шунчаки пивохўрлик ёки чилимхўрлик қилиш учунгина эмас, аёлларнинг кўнглини “ов”лаш, ўз навбатида, аёллар ҳам профилактика инспекторлари томонидан қаттиқ назоратга олинган жойларда қилолмаган фаҳш ишларини яширин жойларда амалга ошириш учун келгандек таассурот қолдиради. Қўшмачи ҳам, ахлоқсиз ҳам, маишатхўр ҳам, ароқхўр ҳам, чилимхўр ҳам шу ерда. Буларнинг фикрида, кўнглида нима борлиги билан ҳеч кимнинг иши йўқ. Бу ердан чиқиб, қаерга бориши ва нималар қилиши ўзингизга ҳавола. Яна бир мулоҳаза.\nКафедаги мижозларнинг аксарияти 20 дан 35-40 ёшгача. Биз ҳафтанинг муҳим иш кунлари бу ерга келган бўлсак-да, улар ҳеч ғами, ташвиши йўқ инсондек чилимхўрлик қилиб ўтирибди. Нима, улар ўқиш ёки ишга бормайдими?! Наҳотки, уларни сўрайдиган “эга”си бўлмаса? Ёки ҳамма шунчалик бекорчи бўлиб кетганми? Балки бундай хулосага келиш бироз ноўриндир. Чунки бекорчи одамда бунча пул қаердан бўлади? Агар кармон бақувват бўлмаса, бундай тунги клубларнинг ёнига ҳам яқинлашиб бўлмаслиги кундек равшан.\nЖурналистик кузатув жараёнида бир-икки кафеда тамадди қилишга тўғри келди. Шунга салкам бир ойлик маошимиз кетди. Ўзимизга қолса, бу ерга ҳеч қачон қайтиб келмаймиз. Лекин чилимхўрларнинг ҳаммаси пўрим кийинган, стол усти сархил мевалар, қиммат овқатлар ва салқин ичимликларга тўла. Бир ўтирганда, қанча маблағни сарфлаб юборади. Улар шунча пулни қаердан олаяпти?! Фақат ойликка ишлайдиганлар бундай жойларга кела олмайди-ку! Оғир меҳнат билан топилган пулни ҳеч ким бемаънигарчиликларга сарфлашга кўзи қиймайди. Кимдандир нуқсон ахтариб, камчилик топиш ниятимиз йўқ, лекин бу ерда ошкор қилиш мумкин бўлган шундай нозик муаммолар борки, тегишли мутасаддиларнинг эътиборидан четда қолмаслиги керак.\nКейинги пайтда инсоннинг қадр-қиммати тушиб кетяпти, деган гаплар рост. Бунга ўзимиз сабабчи. Мана бу манзарага эътибор беринг: тамаддихонада чилимдан миясини пешлаб олган биттаси оёқлар тагида узала ётибди. Қанча тирмашмасин, туришга мажоли етмайди. Барзангилардан иккитаси келиб, кўчага шундай улоқтирдики, ўша одамнинг бирор жойи синиб кетмадимикан, деб сиқилиб ўтирдик. Бу ҳеч кимсанинг парвойига келмади. Қаранг-а, биргина чилимхўрлик қанча одамларнинг ҳаёти издан чиқараяпти. Меҳнат қобилиятини йўқотаяпти. Беобрў, қашшоқ, тиланчи-гадога айлантираяпти. Эътиқодини сусайтириб, иродасини бўшатаяпти. Миллат генофондини бузаяпти. Хўш, айтинг-чи, бизга буни нима кераги бор?\nБу ерга кашандалар ўз-ўзидан келиб қолаётгани йўқ. Кафе, ресторанларнинг реклама ва чегирмалари ортидаги қаллобликлар, “Ҳайдар ота”, “Афғонча ош”, “Чўпли кавоб”, “Паровоз” сингари кўпчиликни эътиборини тортадиган сирли номлар – лекин бунинг замиридаги ғараз ниятлар атрофига хира пашшадек одамларни йиғиб оляпти.Биз ҳам шу ерга келиб, “Ҳайдар ота”га ишқибозларни шерга айлангани, “Афғонча ош”идан татиб, хўроздек қичқирганларни, “Чўпли кавоб”нинг “лаззат”идан ўзига-ўзи ташвиш орттираётганларни кўрдик. Истараси иссиқ, қош-кўзлари қоп-қора, сочлари узун гулдай бир нарсани “паровоз” илинжида ўргимчак тўрига илиниб қолганидан афсус чекдик. Нега мижозларни бошқача билан кутиб олишининг сабабларини англадик. Ширин сўзлар билан ичимизга оғу солиб, кейин ўзларининг йўриғига солишидан ҳушёр тортдик. Чунки буларнинг бир марта йўриғига тушсангиз, ўлиб қутуласиз. Мана, бунга бир мисол.\nАлламаҳалда энди кафедан кетамиз, деб турганимизда қўшни столга ўтирган ўрта яшар бир аёл келиб, бизга ҳамроҳ бўлишини айтиб қолди. Гап-гапга қовушиб, қалбимизни кўпдан бери изтиробга солаётган, лекин бировдан сўрашга хижолат тортаётган саволларимизга ойдинлик киритди.\n- Хорижда бўлганмисиз, – деб сўраб қолди асли наманганлик (исмини келтиришимизни истамаган) нозик ойимлардан бири.\n- Жин чалиб, ўша ёқларда кетиб қолганман. Уларда ҳамма нарса очиқ ва ойдин. Тамакими, чилимми, истаганча, чекиш мумкин. Илк бор кафе-барларга кирганимда, ярим-яланғоч кийинганларни кўриб, ноқулай авҳолга тушганман. Ўзим чет элларда юрган бўлсам-да, худди ота-онам кўриб қоладигандек, улар билан бир жойда ўтирсам, шаънимга доғ тушириб қўяётгандек қўрқув босган. Узоқ вақт ўзимни шундай жойлардан олиб қочиб юрдим. Кейин буларнинг ҳаммаси кўзимга оддий кўрина бошлади. Эркаклар қатори аёллар ҳам “дам” олишга ҳақли. Чилим чекишни ўша ерда ўргандим. Дугонам шу ернинг чилимининг тутуни кўпроқ, деганига келгандим. У ёқларда чилимга кўзингизнинг олдида тамаки кукуни ёки ҳар қандай чарчоқни оладиган (...) дори солиб беришади. Эсимда, бир марта кафеда ўтирганимизда, ҳамроҳларимиздан бирини чилимхўрликдан тутқаноғи тутиб қолган. Шунда ўртага пул ташлаб, зўрға ўлимдан қутқариб қолганмиз...\nМана, сизга ҳангома-ю, мана – фожиа. Чилим шундай бир иллатки, буни қурбонига айлаганини рўпарамиздаги ойимчанинг ўзи ҳам ҳали тушуниб етганича йўқ. Балки тушунганда, кеч бўлар.\nБизда ҳам Олий Мажлис Сенати томонидан “Жамоат жойларида чилим ва электрон сигареталар чекишни чеклаш тўғрисида”ги қонун қабул қилинган. Унда “чилим”, “чилим учун тамакисиз чекиш аралашмаси”, “чилим чекиш учун дамлама”, “чилим учун чекиш тоши”, “электрон сигарета”ларни текшириш ва аҳоли хавфсизлигини таъминлаш юзасидан амалга ошириш учун бир қанча чора-тадбирлар назарда тутилган. Чилим ва электрон сигареталарни чекиш мумкин бўлмаган жамоат жойларини назорат қилиб бориш ҳам қонундаги тегишли моддаларда белгиланган.Агар қонун ижроси ҳаётда кучга кирса, биз муҳокама қиладиган иллатлар ўз-ўзидан бартараф бўлади. Тирноқ остидан кир қидириш ниятимиз йўқ. Номус ўлимдан қаттиқ. Одамлар чилимхўрликка ўрганиб қолмасликлари учун ҳозирдан эҳтиёт чораларини кўрсак,чилимхўрликдан бўшамай “кўча”да юрган ёшларимиз Шум бола каби оиласига қайтади.


«СБХ»га - 25 йил! 2019 йилда ўқувчиларимизни қандай янгиликлар кутмоқда? | NORMA.UZ\n«СБХ»га - 25 йил! 2019 йилда ўқувчиларимизни қандай янгиликлар кутмоқда?\nОнлайн ОАВ ривожланиши билан газета ва журналларнинг адади камая бошлади. 2019 йилги обуна кампаниясига киришган нашрлар нимага таянмоқда? Бу ва бошқа саволларга республикамиздаги бешта нашр: «Солиқ ва божхона хабарлари», «Налоговые и таможенные вести», «Норма маслаҳатчи» ва «Норма» газеталари, шунингдек TOP реклама журналини чиқараётган «Norma gazetalari birlashgan tahririyati» МЧЖ директори Баҳодир Қаюмов norma.uz порталига берган интервьюсида жавоб берди.\n– Босма нашрлар жуда мушкул аҳволга тушиб қолганлар демаган бўлардим. Албатта, газета ва журналлар рақобатга дош бериши осон бўлмаяпти. Интернет-нашрлар тезкор ҳисобланади, улар ахборотни самарали тақдим этишда техник имкониятларга эга.\nШу билан бирга босма нашрлар ҳам ўз ўқувчиларига эга бўлиб қолмоқдалар. Аввало, улар сирасига қоғоздан ўқишга ўрганиб қолган ўрта ва катта ёшдагилар киради. Шунингдек Интернетга боғланишда муаммолар юзага келадиган олис аҳоли пунктларида газеталар талабгир ҳисобланади.\nЭнг асосийси, мутахассисларда долзарб амалий масалалар юзасидан тушунтиришлар берадиган профессионал даврий нашрларга талаб бор. Газеталаримиз уларнинг кундалик ишларидаги мураккаб ва ноанъанавий вазиятларни ҳал этишда ёрдам беради.\n«Солиқ ва божхона хабарлари» газетаси нашрдан чиқа бошлаганига 25 йил бўлади. Шу боис унинг келгуси йилларда ҳам фойдали бўлишига ҳаракат қиламиз. Материалларни тақдим этиш услубини ўзгартирмаймиз – назарий эмас, фақат тушунарли, содда тилда ёзилган амалий материалларни беришда давом этамиз.\nЯнги йилда солиқ тўловчиларни катта ўзгаришлар кутмоқда. «СБХ» ва «Норма маслаҳатчи» газеталари улар билан таништирибгина қолмай, балки янги солиқ қонунчилигини қўллаш бўйича амалий тавсияларни ҳам беради. Камерал текширувлар ва кўп сонли талабномалар – алоҳида мавзу, уларга албатта муносабат билдириш керак. Ҳисоб юритиш, солиқлар ва иш ҳақи ҳисоб-китобига оид долзарб саволларга жавоблар, мисоллар, ҳужжатлар намуналари – буларнинг барчаси «СБХ» ва «Норма маслаҳатчи»нинг саҳифаларида берилади.\nГазеталардан ташқари, кўпгина нуфузли жаҳон нашрлари рақобатбардош бўлиш учун ўз ўқувчиларига қўшимча хизматларни таклиф қилмоқда. Газетхонларимиз у ҳақда қайғуришларини, фаол суҳбатда бўлишларини хоҳлайди. Бу учун ҳақ тўлашга тайёр.\nБошқача айтадиган бўлсак, нашр интернет ОАВ билан рақобат шароитида ўзини сақлаб қолиши учун ўз обуначиларига кўплаб фойдали маълумот ва хизматларни тақдим этиши керак.\n– Бундай ёндашувлар таҳририятингизда ҳам қўлланилаяптими?\n– Ҳа, қўлланаяпти, обуначиларга бонуслар ва бепул хизматлар пакети тақдим этиляпти, уларнинг қиймати тўлиқ фойдаланилганда, обуна суммасидан бир неча баравар ошиб кетади.\nМисол учун, газетамиз обуначисига айлансангиз, «Жавоб берамиз» хизмати маслаҳатчилари хизматидан фойдалана оласиз. Бир ойда бир марта бухгалтерия ҳисоби, солиқ солиш ва бизнеснинг ҳуқуқий жиҳатларига оид оғзаки ёки ёзма маслаҳатларни бепул олишингиз мумкин. Мураккаб саволларга жавоб олиш учун ваколатли идораларнинг мутахассислари жалб қилинади.\nОбуначилар учун бонуслар пакетига «Norma» профессионал ривожланиш марказининг битта профессионал семинарида ва олтита вебинарида бепул иштирок этиш киритилган. Мавзуни ўзингиз танлайсиз: бухгалтерия ҳисоби, солиқ солиш ва меҳнат тўғрисидаги қонун ҳужжатларини қўллашдаги муаммоли масалалар, ташқи иқтисодий фаолият, савдо, қурилиш, ҳисобот ва текширувларга доир масалалар.\nОбуначиларимиз бонусли бепул иштирок этишдан ташқари, 30 фоизлик чегирма билан «Norma» ПРМнинг бошқа семинарларида иштирок этишлари ва ўқув курсларида ўқишлари мумкин.\nЎқувчиларимизга фойдали ахборот билан бирга хуш ёқадиган совғалар ҳам тақдим этилади. Уларга «GOROD SKIDOK» дисконт дастурининг ҳамкор-ташкилотларида (кафе ва ресторанлар, дўкон ва сервис марказларида) иш, рўзғор ва оила учун товарлар ва хизматлар ҳақини тўлашда йил давомида қатъий белгиланган чегирмалар олиш ҳуқуқини берувчи «Normaльная карта» дисконт картасини совға қиламиз.\nШунингдек обуначиларимиз «Poytaxt» радиоси орқали (хоҳишига кўра FM 107,2 – рус тилида ёки FM 103,5 – ўзбек тилида) ўз раҳбари ёки бош бухгалтерини таваллуд куни билан бепул қутлаш имкониятига эга бўладилар.\n– Нашрларингизга қандай обуна бўлиш мумкин?\n– Буни таҳририят ва обуначилар ўртасида тузиладиган шартнома бўйича (шартномалар газетамиз саҳифаларида берилади) ва анъанавий усулда - «Ўзбекистон почтаси» АЖ, «Матбуот тарқатувчи» АК ва бошқа матбуот тарқатувчи корхоналар орқали амалга ошириш мумкин.\n– Муваффақиятлар тилаймиз, обуначиларингиз кўпаяверсин!


Ўзбекистон Ёзувчилар уюшмаси » АЛИШЕР НАВОИЙНИНГ «ХАЗОЙИН УЛ-МАОНИЙ» АСАРИ ҚИРҒИЗИСТОН МИЛЛИЙ КУТУБХОНАСИДА\nАсосий Янгиликлар АЛИШЕР НАВОИЙНИНГ «ХАЗОЙИН УЛ-МАОНИЙ» АСАРИ ҚИРҒИЗИСТОН МИЛЛИЙ КУТУБХОНАСИДА\nЎзбекистон Республикасининг Қирғизистондаги Фавқулотда ва мухтор элчиси Комил Рашидов 9 февраль куни Алиқул Осмонов номидаги Қирғизистон Миллий кутубхонасига ташриф буюрди. Бу ҳақда culture.akipress.org сайти хабар берди.\nУчрашув давомида К.Рашидов кутубхона директори Жилдиз Бакашовага Алишер Навоийнинг «Хазойин ул-маоний» асарининг рус тилида чоп этилган таржимаси – «Сокровищница мыслей» китоби ва «Шарқ Юлдузи» адабий-бадиий журналининг махсус сонини совға қилди. Ж.Бакашова миннаторлик билдириб, мазкур китоб Қирғизистон Миллий кутубхонаси фондида ўзининг муносиб ўрнини топишини таъкидлади.\nШунингдек, учрашув чоғида ўзбек ва қирғиз халқларининг дўстлигини ва ҳамкорлигини янада мустаҳкамлаш, ўзаро маданий алоқалар ва икки томонлама ҳамкорликни янада ривожлантириш истиқболлари муҳокама қилинди.\nЭслатиб ўтамиз, Ўзбекистон Ёзувчилар уюшмаси ва “Ижод” жамоат фонди томонидан буюк мутафаккирнинг “Хазойин ул-маоний” асарини жаҳоннинг ўн тўрт тилида нашр этиш лойиҳаси ишлаб чиқилган эди. 2017 йили ушбу лойиҳа доирасида “Хазойин ул-маоний” илк бор рус тилида “Сокровищница мысли” деб номланган тўплам ҳолида нашр этилди.\n© 8977 Ўзбекистон Ёзувчилар уюшмаси


Ҳозирда тезкор суриштирув ишлари давом этмоқда.\nНавоий вилояти Нурота туман ИИБга “Қизилча” МФЙда яшовчи фуқаро Ш.Н. ариза орқали мурожаат этган, деб хабар бермоқда Навоий вилояти ИИБ ахборот хизмати.\nУ “Қўшқудуқ” қишлоғи, “Айдаркўл” ёқасида жойлашган отаридаги ҳар бирининг бозор нархи 1 500 000 сўм миқдорида бўлган, яъни умумий қиймати 21 000 000 сўмлик 14 бош қўйларини номаълум шахслар хуфиёна тарзда ўғирлаб кетганлигини маълум қилган.\nТуман ИИБ тезкор ходимлари томонидан олиб борилган суриштирув натижаларига биноан, мазкур жиноятни 1996 йил Нурота туманида туғилган, ҳозирда “Қизилча” МФЙда истиқомат қилувчи К.Л., 1997 йил Нурота туманида туғилган, айни пайтда “Қизилча” МФЙда яшовчи Ф.М., 1986 йил Нурота туманида туғилган, тумандаги “Э.Судир” МФЙда истиқомат қилувчи З.Ш., 1980 йил Кармана туманида туғилган, Кармана тумани “Каттамачит” МФЙда рўйхатда турувчи Я.Д. ҳамда 1992 йил Кармана туманида туғилган, айни пайтда тумандаги “Каттамачит” МФЙда яшовчи У.Д. ўзаро жиноий тил бириктирган ҳолда содир этганлиги аниқланди.\n“Эпидемиологик вазият ҳукм сураётган синовли кунларда айрим шахслар томонидан содир этилаётган ноқонуний хатти-ҳаракатлар оилаларнинг иқтисодий турмушига жиддий хавф солмоқда.\nАйниқса, карантин даврида олис ҳудудларда яшовчи фуқароларнинг рўзғорига оз бўлса-да енгиллик улашаётган чорва молларининг йўқолиш ҳолатлари кузатилмоқда.\nЮқоридаги қоидабузарликда иштирок этган шахсларнинг бошқа туманларда ҳам содир этилаётган ўғирликларда алоқадорлиги гумон қилиниб, ҳозирда тезкор суриштирув ишлари давом этмоқда”, - дейилади маълумотда.\nҚарийб 19 млн сўмлик иситиш радиаторларини ўғирлаб кетган ишчилар ушланди


Гулистон шаҳридаги Алишер Навоий номли “Билимдонлар маскани” ва театр майдонидан олинган тасвирлар (2018)\nЎтган йили Гулистон шаҳридаги Навоий шоҳкўчасининг икки томонидаги қадимий миллийлик ва замонавийлик уйғунлашган нақшинкор икки жуфт (иккита катта ва иккита кичик) айвонлар Алишер Навоий номли “Билимдонлар маскани” ва театр майдонига ўзгача кўрк, файз ва салобат бағишлаб турган айвонларни бунёд этган фарғоналик уста Муҳаммадали ака ва унинг шогирдлари билан суҳбатлашиб, улар ҳақида бир лавҳа тайёрлаган эдик. Ўшандан бери ҳамюртларимиз, шаҳримизга келган меҳмонлар, сайёҳлар бу нақшинкор айвонларни ҳайрат билан томоша қилиб, уларни қурган қўли гул усталарга ҳамду санолар айтишади. Бундан ташқари, ушбу қадамжода вилоят ва шаҳар миқёсида кўплаб тадбирлар ўтказилади. Шунингдек, бу маскан ҳамшаҳарларимиз, айниқса, кексаларимиз ҳордиқ чиқарадиган, ёшлар китоб мутолаа қиладиган, турли кўргазмалар, концерт дастурлари ташкил этиладиган қутлуғ масканга айланиб қолган. Айвонларда ўтириб дам олганимизда, албатта, шу жимжимадор устунлар, нақшлар, панжараларда қўли гул усталарнинг хизматлари борлигини ҳис этамиз.\nЎзбекистон Республикаси Халқ устаси Муҳаммадали Юнусов\nЎшанда уста билан суҳбатлашганимизда шогирдлари билан 1998 йили Бухородаги имом Бухорий мажмуасини, 2006 йили Тошкент шаҳридаги Алишер Навоий номли Миллий боғ, 2007 йили Ҳазрати Имом масжиди, 2012 йил декабридан 2013 йил мартигача Украина Республикасидаги Ўзбекистон элчихонаси қурилишида, шунингдек, “Қатағон қурбонлари” мажмуаси 2-қисмининг нақшинкор айвонини, 2015 йили Самарқанддаги ҳазрати Дониёр мақбараси атрофидаги 8 қиррали 4 та айвонни бунёд этишда ва бошқаларда қатнашганлигини, энг муҳим ишларидан бири — ўтган йили Самарқанддаги Ўзбекистоннинг биринчи президенти Ислом Каримов шарафига бунёд этилган мақбара атрофидаги миллий услубдаги айвонларни қурганлигини айтган эди.\nФарғоналик усталар ўтган бир ярим йил ичида мамлакатимиз ҳудудида ва хорижда яна қанча шу каби айвонлар, иморатлар қурганлигидан хабардормиз.\nЯқинда Буюк Ипак йўли чорраҳасида жойлашган, гўзал Фарғона водийсининг гавҳари бўлган Қўқон шаҳрида бўлиб ўтган халқаро ҳунармандчилик фестивалини барчамиз телевизион кўрсатувлар ва интернет тармоқлари орқали ҳаяжон билан кузатар эканмиз, дунёнинг турли бурчакларидан келган юзлаб ҳунармандлар ясаган буюмлар бизда ҳайрат уйғотди. Улар орасида юртимиз ҳунармандларининг ишлари, кўргазмалари ўзининг бетакрор ва серқирралиги билан ажралиб турди. Айнан шу кунлари жаҳон ҳунармандлар кенгаши томонидан Қўқон шаҳрига “Жаҳон ҳунармандлари шаҳри” деган юксак унвон берилганидан қанчалик қувондик. Яъни, Қўқон шаҳри дунё ҳунармандчилик харитасида ҳам муносиб ва мустаҳкам ўрин эгаллади. Айниқса, фестивалнинг очилиш тантанаси чоғида саҳнанинг икки тарафида атиги 45 дақиқа ичида анжуман қатнашчиларининг кўз ўнгида қад ростлаган 2 та ҳашаматли айвон кимни ҳам лол қолдирмади дейсиз! Дунё ҳунармандларини ҳайратга солган ушбу миллий кошоналарни Ўзбекистон халқ устаси Муҳаммадали Юнусов раҳбарлигидаги усталар гуруҳи бунёд этишди. Бу иморатлар чинакамига ўзбек ҳунармандчилиги — Қўқон ёғоч ўймакорлиги ва наққошлигининг бир кўзгуси сифатида намоён бўлди.\nФестивалнинг якуни ва ғолиблар номлари эълон қилинишини барчамиз сабрсизлик билан кутардик. Буни қарангки, айнан қўқонлик уста Муҳаммадали Юнусов фестивалнинг мутлақ ғолиби сифатида гран-прини (7 минг АҚШ долларилик мукофотни) қўлга киритди. Халқ устаси бу номга, эътирофга ҳамманинг кўз ўнгида қурган миллий қадриятларимизнинг бир қирраси бўлган ёғоч ўймакорлик ҳунари намунаси — айвонлари билан эришди. Бу бутун дунё ўзбек ҳунармандларига тан берди, дегани эмасми?\nЯқинда биз фарғонага — Халқ устаси Муҳаммадали Юнусовга қўнғироқ қилиб, юксак мукофот билан қутладик. Уста “Биз қурган айвонлар сирдарёликларга манзур бўлдими?” деб сўради. Биз “Ҳа, айвонлар шаҳримиз ҳуснига ҳусн қўшиб турибди, уларнинг бағрида мириқиб дам олаяпмиз, бизни ёзда иссиқдан, қишда ёмғиру қордан пана қилаяпти. Бу ерда ўтирганимизда худди Фарғонанинг нафасини, Қўқоннинг ёқимли шамолини ҳис этаяпмиз”, дедик.\nУста қисқа мулоқот чоғида ўзи яратган устоз-шогирд мактабида ўтган давр мобайнида юзлаб, минглаб шогирд-лар етиштиргани, улар устоз ишончини оқлашаётгани, шунингдек, агар уста ўз ҳунарига меҳр қўймаса, ёғочга ишлов беришда, нақшларга қалб қўрини қўшмаса, натижа кўнгилдагидай бўлмаслиги, санъат асарига қиёслагудек буюм яратилмаслигини таъкидлади. Шу билан бирга уста ўзбек ҳунармандларининг ишлари бугун бутун дунёга машҳур бўлаётгани, ҳунар-мандларга Юртбошимиз, ҳукуматимиз томонидан катта имтиёзлар, имкониятлар берилаётгани, меҳнати беҳад қадрланаётгани хусусида тўхталди. Биз Халқ устасини яна бир карра табриклаб, ишларида омад тиладик ва кундан кунга гуллаб-яшнаб, чирой очаётган, кўркам бинолар, боғу хиёбонлар барпо этилаётган Гулистон шаҳрига таклиф этдик.\nБугунги сайловчилар кечагиларидан фарқ қилади\nby · Published 20.12.2019


Чегарадаги қишлоқ муаммолари\n03 март 2021, Тошкент вақти: 00:03\nТурғунбек Ўзбекистоннинг “Маданият” чегара пости жойлашган Маданият қишлоғида (Андижон вилоятининг Пахтаобод тумани) 25 мингга яқин киши истиқомат қилади. Ўзбекистон ва Қирғизистон чегарасида жойлашган ушбу қишлоқнинг ўзига хос муаммолари бор.\nҚишлоқ фуқароларидан бирининг сўзларига қараганда, қишлоқ аҳлининг 60 фоизга яқинини ёшлар ташкил этади. Бироқ бу ерда бирорта саноат корхонаси ишламайди.\n60 ёшни қоралаган Азимжон Эшоновнинг айтишича, икки мамлакат чегарасидаги қишлоқлар доимий равишда бир-бири билан қиз олиб, қиз бериб келган. Бироқ давлатлар ўртасида чегара постлари ўрнатилгандан сўнг қариндошларникига бориб-келишда айрим муаммолар пайдо бўлган.\nУнинг таъкидлашича, Қирғизистонда ер бемалол бўлгани учун маданиятликлар ўша ёққа ўтиб деҳқончилик қилишни афзал билади.\nЧегаранинг Қирғизистон томонида катта бозор бўлиб, маданиятлик ишсиз юрган ёшлар шу бозорда тирикчилик қилади. Бироқ, уларнинг сўзларига қараганда, бунинг ҳам ўзига яраша муаммолари бор.\n“Қирғиз чегарачилари бизларни ушлаб қамаб қўяди, уради, кўп ҳолларда пулимизни олади. Қирғиз пулида энг камида 1000 сўм олади”, дейди ёшлар.\nБундан ташқари, қирғиз чегарачилари Россияда ишлаб, Бишкек орқали юртига қайтиб келаётган ўзбеклардан ҳам турли баҳоналар билан пул ундирар экан.\nФурсати келганда Интернетда ушбу қишлоққа оид тарқалган хабар ҳақида ҳам тўхталиб ўтсак.\nЖорий йилнинг 4 ноябрь куни Россиянинг «Риа-Новости” ахборот агентлиги мухбири Юлия Орлова 3 ноябрь куни тунда “Маданият” чегара постининг қаршисидаги қирғиз постига ўзбек фуқаролари томонидан тош ва бошқа буюмлар отилгани тўғрисида хабар берганди.\n“Озодлик” мухбири шу воқеа юзасидан суриштирув ўтказганида маданиятликлар бу хабарни рад этди. Ҳатто қирғиз чегарачиларининг ўзи ҳам бу ҳақдаги саволга: “Бизнинг постимизда бундай воқеа умуман бўлмаган”, дея жавоб қайтарди.


ПРЕЗИДЕНТ ҚЎЙЛИҚ БОЗОРИГА ОЛИБ БОРАДИГАН МЕТРО ҚУРИЛИШИ БИЛАН ТАНИШДИ\nТошкент шаҳри атрофида ер усти халқа метро линияси қурилиши бошланди. Президент Шавкат Мирзиёев бугун мазкур қурилиш билан танишди.\n— Ҳар томонлама қулай, арзон ва хавфсиз бўлган мазкур транспорт тармоғи барпо этилиши пойтахтимиз учун улкан иқтисодий-ижтимоий аҳамиятга эга, — деди Шавкат Мирзиёев. — Тошкент шаҳрида транспортга бўлган эҳтиёжни таъминлаш, бу масалага оқилона ечим топиш доимий эътибордаги масалалардан. Мазкур лойиҳани амалга оширишда аҳоли учун қулай бўладиган ечимларга таянилди. Натижада метронинг бошқа йўналишлари билан оқилона боғлаш орқали шаҳар транспорти юкламасини енгиллаштиришга олиб келадиган ушбу лойиҳа танланди.


Ёшлар овози янада баралла янграйди — Янгиликлар — Миллий тикланиш\nЁшлар овози янада баралла янграйди\n18:15, 02 Iyul\nМуҳтарам Президентимизнинг ташаббуси билан Ёшлар овози энди парламент минбарларидан ҳам жаранглайдиган бўлди. Ёшларнинг сиёсат, давлат бошқаруви, қонун лойиҳаларининг ишлаб чиқилиши, ижтимоий-иқтисодий, маънавий-маърифий масалаларда қарорлар қабул қилиш жараёнидаги иштироки янада кучаяди.\nЁшлар парламентга 18-30 ёш бўлган фуқаролардан гендер тенглик асосида жами 100 нафар киши танлаб олинади ва улар сафига жисмоний имконияти чекланган ёшлар ҳам киритилади. Ҳар бир ҳудуддан 6 нафардан жами 84 нафар ва Ёшлар иттифоқи тавсиясига кўра 10 нафар ҳамда Сенатнинг Ёшлар маданият ва спорт масалалари қўмитаси тавсиясига биноан яна 6 нафар ёшлар Сенат Кенгаши қарори билан Ёшлар парламенти аъзолигига тасдиқланади.\nМаълумки, Ёшлар парламентини ташкил қилишдан кўзланган мақсад минглаб йигит-қизларни қийнаётган муаммоларга ечим топиш, айниқса, бугун жуда муҳим ҳисобланган ёшлар бандлигини таъминлаш, таълим-тарбиясини мустаҳкамлаш, уларнинг ҳуқуқ ва эркинликларини қонуний жиҳатдан янада мустаҳкамлашдир. Ёшлар тақдири энди бевосита ёшларнинг қўлига берилаётган экан, парламентга сўзи ўткир, сиёсатчи, муаммоларни пухта биладиган, чўрткесар, ҳақиқатга тик боқадиган ёшларни танлаб олиш муҳим ҳисобланади.\nХулоса ўрнида шуни таъкидлаш жоизки, эндиликда ёшлар парламенти ёшларга оид давлат сиёсатини белгилашда, сўзи ўткир, ҳар томонлама билимли ёш сиёсатчиларни тайёрлашда муҳим аҳамияга эга бўлади. Улар яқин келажакда ўзбекистонлик тенгқурларининг манфаатларини ҳимоя қилиш билан бирга, дунё ёшлари овозининг баралла янграшига ҳам хизмат қилса ажаб эмас.\nДостон Бозоров, ЎзМТДП Сурхондарё вилоят Кенгаши матбуот котиби


“Челси” – “Ювентус”, “Барса” ҳамда МЮ учун ҳал қилувчи баҳслар, “Бавария” Киевда меҳмон бўлади (превью) - EFFECT.UZ\n. 18:57 | 23.11.2021\nИспанияда бўлиб ўтадиган “Вильярреал” ҳамда “Манчестер Юнайтед” жамоалари ўртасидаги баҳс кўпчилик томонидан интизорлик билан кутмоқда. Бунга бир қанча сабаблар бор. Хусусан, МЮда бош мураббийи алмашди. Ҳозирда Каррик вақтинча бош мураббий бўлиб турибди. Шунингдек, бугунги баҳсда мағлубиятга учраган жамоа кейинги босқичга чиқиш имкониятини ҳам анча пасайтириб қўяди. Соат 23:00дан бошланадагин баҳс аниқ турнинг энг қизиқ учрашуви бўлса керак.\nE гуруҳининг марказий учрашуви Каталонияда бўлиб ўтади. Унда “Барселона” ҳамда “Бенфика” жамоалари ўзаро куч синашишади. Бугунги баҳс “Барселона” бош мураббийи Хави учун Чемпионлар лигасидаги дастлабкиси бўлади. Агар Хави шогирдлари ғалаба қозонадиган бўлса, муддатидан аввал кейинги босқич йўлланмасини ҳал қилиб қўяди. Аммо “Бенфика” ҳам оддий жамоа эмас, биринчи даврада “Барселона”ни йирик 3-0 ҳисобида мағлубиятга учратган эди. Бугун тунда бизни ажойиб баҳс кутиб турибди.\nБугун Мюнхеннинг “Бавария”си Киевда меҳмон бўлади. Шу пайтгача рақиблар дарвозасига бирорта гол уролмаган “Динамо Киев” сўнгги турдаги мағлубиятга учраган, аламзада “Бавария”га қанчалик қаршилик кўрсата олади. Бугунги учрашув мюнхенликлар учун унчалик муҳим эмас. Аммо, “Бавария” кераксиз ўйинларда ҳам максимал натижа қайт этишга интилади.\nБугун Европа Чемпионлар Лигасининг 5-туридан ўрин олган учрашувлар бўлиб ўтади. Куннинг марказий учрашувида Лондоннинг “Челси” жамоаси ўз майдонида Туриннинг “Ювентус” клубини қабул қилади. Бугунги учрашувда ғалаба қозонган жамоа H гуруҳида пешқадамликни ўз қўлига олади.\nTeglar:Barselona, Bavariya, Chelsi, Манчестер Юнайтед, Ювентус\n“Қизил иблислар”га янги мураббий келди: Роналдунинг клубдаги тақдири сўроқ остида


Ижтимоий медиа – тарғибот жангининг янги қуроли – Beruniy Alimov\nБугунги кунда ижтимоий тармоқлар орқали турли йўлларга кириб қолаётганлар, “адашиб қолаётганлар”, минг афсуски, Ўзбекистонда ҳам йўқ эмас. Бу ҳақда “Маданият ва маърифат” телеканалида эфирга узатилган махсус кўрсатув “Огоҳ бўлинг, одамлар!” деб номланади.Унда оқ-қорани танимайдиган, экстремистик кучлар учун тайёр ўлжа, коллеж ўқувчисининг “Одноклассники” тармоғига кириб, турли бузғунчи, ёвуз кучлар томонидан бошқариладиган муҳокамаларда қатнашганлиги ҳақида ҳикоя қилинади. Ўқувчи қамоқда ётган отасининг гўёки ўчини олиш мақсадида “янги дўстлар” орттиради. Қўштирноқ орасидаги дўстлар болага уруш бўлаётган ҳудудларга “ҳижрат” қилиш, ҳатто Ўзбекистонда жиҳод амалини бажариш, бунинг учун маҳаллий ёшлар орасида варақалар тарқатиш каби топшириқларни бера бошлайдилар.\nайрим ўқувчиларда ишончсизлик;Бефарқлик:


"Рост гапни гапиринг!"\n09 август 2020, Тошкент вақти: 04:15\nЎзбеклар уйларидаги электр ўлчагичлар кунига бир-икки соат айланадиган бўлиб қолган.\nЭлектр тақчиллигидан шикоят қилган аксар суҳбатдошларимиздан фарқли хоразмлик Ҳайитбой оға ана шу талабни қўйди.\nМаҳалла раиси тиббий йўлланмага ҳам масъул\nдейди “Эркин микрофон”га Тошкент вилоятидан қўнғироқ қилган савдогар Ботиржон ака. У киши Озодлик ёритган икки мавзудаги мақолаларга муносабат билдирди.\nБулардан бири – Ўзбекистонда озиқ-овқатларга ҳалол ёрлиғи ёпишитирилиши тақиқлангани ва яна бири маҳалла ва қишлоқ фуқаролар йиғинига сайловлар ҳақидаги лавҳалардир.\n- Маҳалла йиғилишларига сайлов бўлади. Маҳалладагиларнинг ҳаммаси порахўр бўлиб кетган. Ҳаммаси ҳукумат идоралари томонидан қўйилган. Ҳукумат идорасида ишлаб пенсияга чиққанларни қўйиб қўйганда. Мен уларнинг ишини кўп кузатганманда. Менинг бир оғайним бор эди. Касал эди. Бир ойми, икки ойми даволаниб чиқди. Кўргани чиқдим. Билсангизлар, Тошкентда 16-болница бор. Маҳалладан нима ëзиб бериши керак. Ўшани бир ойга кечиктириб юборди булар.\nОзодлик: Касалхонага ëтиш учун маҳалладан олиш керакми?\n- Ҳа, текин бўладида тушунаяпсизми. Ҳамма ҳам олавермайди.\nОзодлик: Фуқаролар йиғинининг раиси ëзиб бериши керак шунақами?\nОзодлик: Нима деб ëзиб беради у қоғозга?\n- Мана шу бола ҳақиқатан касал, даволансин, деб ëзиб берса, бўлди бориб даволанади.\nОзодлик: Маҳалла раиси унинг касал ëки касал эмаслигини қаердан билади? У доктор эмаску.\n- Маҳаллада биладию.\nОзодлик: Бу бизнинг ҳудудда яшайди, ҳақиқатан ногирон, деган справка ëзиб беради тўғрими?\n- Справка ëзиб берса, бориб бемалол олади. Бўлмаса олмайди улар.\nОзодлик: Бу справканинг номини “Турар жойдан маълумотнома” деб аташадими?\n- Направление дейди. Болницага направление бўладию.\nОзодлик: Касалхонага йўлланмани одатда докторлар ëзиб бериши керак шунақами?\n- Ҳа. Энди бу текин жойда.\nОзодлик: Маҳалла раиси ëзиб бермадими кейин?\n- Кечиктирган. Ҳайронман, буларда порахўрлик кучайиб кетдида. Ëзиб бермасдан кечиктириб юборди. Даволана олмаган. Оламдан ўтиб қолди. Масъулият йўқда уларда. Тўйда, маракада ишлайди, а так бошқа нимада ишламайди, дейди Тошкент вилоятида истиқомат қилувчи савдогар Ботиржон ака.\nСвет бўлмаганда болаларни иссиқхонада иситдик\nдейди самарқандлик суҳбатдошимиз Пўлатжон Раҳимов.\n“Эркин микрофон”га қўнғироқ қилган кўпчилик суҳбатдошларимиз Ўзбекистонда тобора тақчиллашиб, кунига бир ярим – икки соат берилаётган электр муаммосидан шикоят қилди.\nСамарқанд вилоятидаги вазият ҳақида гапирган Пўлатжон ака кун жуда совиб кетган пайтларда айрим оилалар болаларини ҳовлиларида қуёш нури билан бироз илиган иссиқхоналарида сақлашганини айтар экан, Пастдарғомда кузатилган бу аҳволни ҳозир ўзи ишлаб турган Корея тарихида кузатилган ҳолатларга қиёслаб сўзлади.\n- Бизларни ҳокимлар эшитиб қолса, сал инсоф берарми деган фикрда эдим. Мен бу гапни ўзим эшитиб ўзим кулдим. Бир клëнка билан ўралган жой бор. Кундуз куни совуқ бўлса, ўшанинг ичига кириб ўтиришар экан. Парникка ўхшаган. Майдагина зелен сепиб қўйилади. Одам кирса бўладида ичига. Зах бўлиб турадида. Ҳеч нарса ëқилмагандан кейин совуқда.\nОзодлик: Парник қуëш тушгандан кейин исийди. Шунақами?\n- Клëнкага обезятелно совуқ, шамол бўлса ҳам ичига кириб турсангиз, қуëш тушса, қуëшнинг нурини тортади ичкарига. Иссиқ беради.\nОзодлик: Қаерда шунақа қилиб ўтиришибди экан одамлар?\n- Бизларники Самарқанд вилояти, Пастдарғом тумани. Уч кундан бери свет йўқ, бир ҳафтадан бери газ йўқ. Овқат вақтлари ўша ерга чиқишади. Нима қилишсин? Ўтин ëқай деса, ўтин аллақачон ëқилиб бўлган. Ëши катта суяги қотганлар иссиқ кийиниб ëтаверади. Ëш гўдакларга тушунтириб бўлмайдику. Ўша ерга киришади, озроқ исинишади. Оқшом билан ëтмайдию, энди шунчаликка борганимизни айтаманда. Мана мен ўзим Кореяда юрибман. 70-80 йилларда булар ҳам худди бизларнинг юртга ўхшаб мана Арабистонга бориб ишлашибди. Ишлаб келгандан кейин ўзининг ҳовлисига ë корхона, ë парник қурган. Буларда товуқхона, молхона, чўчқахона кўп. Қани эди мен ҳам шуни хоҳлардимки, ҳозир халқимизнинг кетмаган давлати йўқ, шароит ятратиб берилса, шароит газ, свет тўғрисида. Ишлагандан кейин пулини уй қилай, машина қилай эмас, биринчи очеред шу одам, мен ўзим уйимга ферма қурсам ëки теплица қурсам ëнимдаги қўшним беиш бўлса, уни олиб ишлатаман¸ дейди ҳозир Кореяда юрган самарқандлик суҳбатдош.\nЎтган асрга тушгандекмиз, ҳеч бир жой электрлаштирилмаган\nСамарқанднинг Қўшработ туманидан қўнғироқ қилиб, 4 ойлик фарзандига нафақа пули ололмаётгани ва бунинг сабабини билолмаётганини айтган Юнус ака билан суҳбатимиз ҳам худди қўшиқларнинг нақоратига монанд яна электр муаммосига уланиб кетди.\nҚўшработда бир кунда бир ярим соатгина свет берилаётган кунлар бўлаётган экан.\n- Бизнинг Қўшработда икки ëшгача бўлган нафақаларни ҳам узиб қўйдида.\nОзодлик: Бу жуда ҳам чекланган ва оз миқдордаги одамларга берилаяпти-а хабарингиз бўлса.\n- Ана шундай бўлаяпти.\nОзодлик: Сиз қайси болангизга нафақа олишингиз керак эди ўзи?\n- Биринчи фарзандим ҳозир менинг.\nОзодлик: Неча ëш бўлди?\n- Ноябрда туғилган бўлса, 4 ойликдан ошаяптида. Ўшани энди комиссия дейди, бошқа дейди, мана тўрт ой ўтиб кетди. Йўқ, дейди.\nОзодлик: Нимага? Сабабларини ҳам айтишаяптими?\n- Сабаблари қисқартирилган дейди. Комиссиядан ўтсангиз, оласиз, бўлмаса йўқ, дейди.\nОзодлик: Комиссиядан нега ўтмадингиз?\n- Топширгандик маҳаллага. Комиссиянинг нимасидан ўтиш керак билмаймиз. Ҳеч қаерда ишламасак. Яқидан ишга кирдим қоровул бўлиб. Электр токи бутунлай узиб қўйилган. Деярли йўқ десак ҳам бўлади. Бир кунда бир соат, икки соат ëқадида. Бошқа чет элларда ярим соат узилиб қолса, бирдан Ахборотда айтади. “Мана чет элда ярим соат ток бўлмай қолди” деб гапиради. Лекин ўзимизда ойлаб бўлмаса ҳам айтмайди. Билмадим, яшаш қийинлашиб бораяпти.\nОзодлик: Эрталаб бир соат, кечқурун бир соат свет бўлаяпти холос.\n- Бир пайтлар ўша ҳам бўлмай қолади. Қадимги замонга тушиб қолганмизда бизлар. Ҳали ҳеч жой электрлаштирилмаган замонга ўтиб қолдик. Газку йўқ, дейди қўшработлик суҳбатдошимиз Юнус ака.\nКаримовни танқид қилманг, фақат тўғрисини айтинг\nХоразмдан телефон қилган Ҳайитбой Худоберганов Қозоғистонда президентлик сайлови муносабати билан минтақа президентлари легитимлиги ҳақида гап борган махсус эшиттиришимизга эътироз қилар экан, президент Каримовни танқид қилманг, у киши ҳақида фақат рост гапларни гапиринг деган талабни қўйди.\n- Кеча Озодлик радиосини эшитдим. Қозоғистонда сайлов бўлаяпти. Шунга бизларнинг Ислом акани легал, нолегал деяпти. Сайлов ўтмасдан олдин ўйлаб кўрса бўлмайдими ахир. Сайлов ўтиб кетганига тўрт йил бўлдида. 2007 йилда сайлов бўлди бизларда. Сайловга ҳаммамиз қатнашдик. Ўтиб кетди. Тўрт йил ўтди. Ҳали керак бўлса яна сайлаймиз етти йилга 2014 йилда. Президентимиз яхши ишлаяпти Худога шукур. Коллежлар қурди, йўлларни обод қилди. Ҳамма еримиз обод.\nОзодлик: Каримовни танқид қилмайлик шунақами?\n- Ана холос, танқид қилманглар беҳудага.\n- Мақташ эмас тўғри гапни айтиш керакда.\nОзодлик: Тўғри гап нима эди энди?\n- Тўғри гҳап мисол учун тўрт йил ўтди сайловдан. Шуни қайтдан қўзғаб нима қилиш мумкинми ахир. Дунëда ҳамма одам эшитади радиони. Худога шукур ҳозир ҳамма нарса яхши, жойида, дейди хоразмлик суҳбатдошимиз Ҳайитбой ака.


Қоҳирадаги ўзбеклар бу гал Таҳрир майдонидан четда қолмоқда\n01 март 2021, Тошкент вақти: 03:35\nАксарияти Қоҳирада таҳсил олаётган ўзбек ёшлари бу гал полиция вакиллари томонидан таҳрир майдонига қўйилмаётганини айтмоқда.\nТаҳрир майдонида феврал инқилобини бевосита кузатган хорижликлар бу гал майдонга қўйилмаётганларини айтмоқда.\nҚоҳира марказидаги Таҳрир майдонидан бир чақирим нарироқда яшайдиган ўзбек талабалардан бири Муҳаммадали феврал инқилобидан 9 ой ўтиб, яна айни майдонда юзага келган тўқнашувларнинг шиддати ошиб бораётганини айтди.\n- Бир ҳафтача бўлдида бошланганига. Кечаги куни Қоҳирадаги радиолардан бирида 16 киши ўлди, деган эди. Кеча эшитганимда 35 киши ўлди, деди. Кундан-кунга яна уруш кучайиб бораяпти Қоҳирада,- дейди Қоҳирада яшаб, таҳсил олаётган ўзбек йигит Муҳаммадали.\nУнинг сўзларига кўра, шу кунларда Таҳрир майдонининг атрофи полиция томонидан ўраб олинган ва хориж фуқаролари Қоҳира марказига ўта олмаяптилар.\n- Анча нарисидан майдонни атрофи полиция билан ўралган. Биз борсак, араблар бизни киргизмаяпти ҳозир. Майдонда фақат арабларнинг ўзлари. Таҳрирда нима бўлаётганини биз ҳам фақат телевидениедан кўриб турибмиз,- дейди Муҳаммадали.\nБу гал Миср матбуоти майдонда бўлаётган воқеаларни фаол ёритмоқда, дея қўшимча қилади ўзбекистонлик талаба. Норозиларга қарата полициянинг куч ишлатгани, ёш оқизувчи газ қўллагани акс этган кадрлар давлат телевидениеси орқали ҳам тез-тез берилмоқда.\nМана тўртинчи кундирки Ҳусни Муборак ҳокимиятни тарк этгач иқтидорга келган Миср ҳарбийларидан норози бўлиб, Таҳрир майдонига йиғилган 5 мингга яқин намойишчи билан полиция тўқнашувлар давом этмоқда.\nХалқаро матбуотда берилган хабарларга кўра, қурбон бўлганлар сони камида 24 кишини ташкил қилади. 1 минг 700 га яқин одам жароҳатланган.\nМисрлик норозиларни қувватлаётган инсон ҳуқуқларини ҳимоя қилувчи ташкилотлар ҳокимиятга келганига эндигина 9 ой бўлган ҳарбийларнинг аввалги президент Ҳусни Муборак режими изидан бораётганини айтиб, танқид қилимоқда.\nХориж матбуотига сўзлаган қоҳираликлар эса ҳукумат ҳарбийлари ҳисбга олинган намойшчиларни электрошок билан қийноққа солгани, аёлларни калтаклагани, полиция участкаларида айрим ёш қизларнинг бокиралиги текширилгани ҳақидаги ҳолатларни гапириб бермоқда.\nБундай ҳолатларга оид маълумотларни тўплаган Amnesty International ташкилоти ўз баёнотида Ҳусни Муборак даврида кузатилган ҳуқуқ бузарликлар янги ҳукумат даврида ҳам такрорланаётганидан хавотир билдирди.\nАйни кезда БМТ Бош котиби Бан Ки Мун Мисрда яна қон тўкилганидан жиддий хавотир билдириб, мамлакат раҳбарларини инсон ҳуқуқлари ва фуқаролар эркинликлари ҳимояланишини “кафолатлаш”га чақирди.\nЯқинда Ҳусни Муборакнинг 30 йиллик ҳукмронлигидан қутулган мисрликларнинг кўнглида унинг қўлида 20 йил мудофаа вазири бўлиб ишлаган, Мисрнинг иқтидордаги ҳарбий кенгаши раҳбари, фелд-маршал Муҳаммад Ҳусайн Тантавий бошчилигидаги раҳбарларга нисбатан яна қаттиқ норозилик юзага чиқди.\nЗеро, душанба куни Миср ҳукумати Ҳарбий кенгашдан истеъфога чиқишини сўраганига қарамай, ҳарбийлар ҳозиргача бу таклифни қабул қилгани йўқ. Аксинча, Таҳрир майдонига йиғилган намойишчиларга қарши ҳарбийларнинг ҳаракати кескинлашиб бормоқда.\nТурли манбаларда берилган маълумотларга кўра, 5 мингдан 10 мингача норозилар йиғилган майдонда тунни ўтказган намойишчи Таймур Салоҳ аксар мисрликлар эндиликда ҳокимиятнинг ана шу ҳарбийлар қўлига ўтиб қолишини истамаётганини айтади.\n- Бу ҳукумат халққа фойдасиз ҳукумат бўлди, генерал Тантавий истеъфо бериши керак. Биз бунақа аҳволдан чарчаганмиз. Армия бизнинг ҳозирги муаммоларимиз учун жавобгар. Энди биз мақсадга етмагунча бу майдонни тарк этмаймиз,- дейди Таймур Салоҳ.\n28 ноябр куни Мисрда парламент сайловлари бўлиб ўтиши белгиланган эди ва Миср раҳабрияти кучайиб бораётган норозиликлар ҳамда тўқнашувларга қарамай, сайлов ўтказилишини ваъда қилмоқда.\nАммо, қоҳираликлар орасида бу галги намойишларни қувватлаётганлар билан бирга мамлакат яна нотинчлик исканжасига тушиб қолаётганидан хавотир билдираётганлар ҳам бор.\nМуҳаммадали шу кунларда ваҳимаси Қоҳирани тутган бу тўполонларнинг асл сабабларини кўпчилик аниқ тушунмаяпти, дейди.\nУнга кўра, намойишчиларда қанақадир бир тушунарсиз саросима, карахтлик бор.\nБу галги норозилик намойишлари Қоҳирада юрган марказий-осиёлик ўзбекларда ҳам у қадар қизиқиш уйғотаётгани йўқ, аксинча кўпчиликнинг бундан бироз норози эканини айтади суҳбатдошимиз.\n- Чунки, ўтган гал инқилоб бўлганда, узоқ вақт ишлар тўхтаб қолган эди. Ишсиз қолган эди чет элликлар. Энди биласиз, деярли кўпчилик ўзбекнинг бу ерда тирикчилиги бор. Шунинг учун, иши тўхташини истамайди,- дейди Муҳаммадали.\nШу йилнинг январ-феврал ойиларидаги намойишлар чоғида Қоҳирадаги айрим талаба ўзбеклар бу жараёнларни бевосита кузатган, Таҳрир майдонидан туриб Озодликнинг жонли мулоқотида жараённи сўзлаб ҳам берган эди.\nОзодлик улардан айримлари билан боғланди, лекин талабар бу сафарги намойишлар хусусида суҳбатлашишдан бош тортди.\nБир тарафдан, эндиги намойишлар қоҳиралик маҳаллий намойишчилар доирасида қолаётгани бунга сабаб бўлса, иккинчи тарафдан, уларнинг фаол равишда Озодликда сўзлагани Ўзбекистондаги яқинлари томонидан маъқулланмаган.\nЗеро, Миср инқилоби рўй берган ва ундан кейинги кезларда бу давлатда таҳсил олаётган талабаларга Ўзбекистон Миллий хавфсизлик хизматидан босим бўлгани, бир гуруҳ талаб Тошкент аэропортида қисқа муддатга ҳибс қилингани мамлакатдаги мустақил манбалар томонидан хабар қилинган эди.


гап — XUTBA.UZ\nКалит сўз "гап"\nТили ва қўлидан омонда (саломат) бўлган инсон ҳақиқий мусулмондир\n25 09 2018 - 2:50 XUTBA.UZ\nМаълумки, тинчлик Аллоҳ таоло томонидан бутун инсониятга инъом этилган улуғ неъматдир. Ислом дини тинчлик тушунчасини ўзининг бош ғояси ва муҳим шиорига айлантиргани ҳам бежиз эмас, албатта. Аллоҳ таоло Қуръони каримда баён қиладики: “Эй имон келтирганлар! Барчангиз ёппасига тинчлик ишига киришингиз” (Бақара, 208). Пайғамбаримиз Муҳаммад (соллаллоҳу алайҳи ва саллам) тинчлик ва хотиржамлик ҳақида шундай деганлар: “Тинчлик


Добавлено: 16.02.2016, 10:54\nАгар парҳез ёки оздирувчи воситалар ёрдамида қисқа фурсатда ортиқча вазндан қутулган бўлсангиз, танангиздаги ёғ ва сув ўрни бўшаб қолади. Натижада, тери осилиб қолади. Аммо тушкунликка тушманг, негаки танамиздаги бошқа органлар каби тери ҳам қайта тикланиш хусусиятига эга. Бироқ бу жараён бир неча йилларга чўзилиши мумкин. Тикланишни тезлаштириш, терини имкон қадар зудлик билан аввалги ҳолига қайтариш учун эса бироз тер тўкишингизгага тўғри келади. Ортиқча вазндан халос бўлган кишига, ортиқча теридан қутулиш иш бўлибдими? Албатта уддалайсиз.\nТери остидаги ёғлар ўрнини мушаклар билан қоплаш орқали ҳам терини осилиб қолишдан сақлаш мумкин. Бунинг учун эса таомномангизга мол гўшти, товуқ гўшти, тухум, ловия, соядан тайёрланган тофу пишлоғи, творог каби оқсилга бой махсулотларни киритинг. Ҳа, айтгандай, миянгиздаги “озиб бўлдим-ку, энди жисмоний машқлар фойда бермайди” деган ҳаёлларни супуриб-сидириб, ҳокандозга солиб, ахлатга ташланг. Жисмоний машқлар терини чўзилувчан қилиш билан бирга, қон айланишини жадаллаштириб, терини аввалги кўринишига қайтарувчи беқиёс восита саналади.


UzAuto Motors машиналарини четдан олиб киришда бож тўловини бекор қилиш таклиф қилинди — Sof.uz\nUzAuto Motors машиналарини четдан олиб киришда бож тўловини бекор қилиш таклиф қилинди\n12.05 06:36 1778 Ўзбекистон\n“Ўзимизда ишлаб чиқарилаётган енгил автотранспортлар экспорт қилингандан сўнг ўша автомобилларни юртимизга қайта олиб киришда бож тўловларини бекор қилиш мақсадга мувофиқ. Хорижда ишлаб чиқарилган (иномаркалар) автомобилларга бож тўловлари ўзгармасдан қолаверсин”, — деб ёзган мурожаат муаллифи.\n“Юқорида келтирилганларни ҳисобга олган ҳолда UzAuto Motors АЖ томонидан ишлаб чиқарилаётган енгил автомашиналарни четдан олиб киришда бож тўловлари бекор қилинишини таклиф қиламиз”, — дейилади петицияда.\nҲатто Истеъмолчилар ҳуқуқларини ҳимоя қилиш федерацияси UzAutoMotorsʼнинг автомашиналар нархини оширганини кескин қоралаб чиққан, Шавкат Мирзиёев ҳам автомобиллар нархи оширилганини танқид қилганди. Монополияга қарши кураш қўмитаси эса UzAuto Motors АЖ енгил автомобиллар нархларини оширгани юзасидан баёнот бериш билан чекланган.\nпетиция UZAUTO MOTORS божхона божи\n19.05 13:20 158 Иқтисод\n9.05 18:17 420 Ўзбекистон


Ўзбекистоннинг энг бой одами ким ё бу мамлакатда қонуний бойиш имкони борми? - BBC O'zbek\nЎзбекистоннинг энг бой одами ким ё бу мамлакатда қонуний бойиш имкони борми?\n29 Апрел 2012\nБританияда нашр этиладиган Sunday Times рўзномаси мамлакатнинг бу йилги энг бой одамлари рўйхатини эълон қилган.\nБу рўйхатда асли ўзбекистонлик ишбилармон Алишер Усмонов яна Британиянинг иккинчи энг бой одами деб топилган.\nSunday Times рўзномасининг бу йилги рўйхатида жаноб Усмонов 20 миллиард АҚШ долларидан зиёд сармояси билан ҳиндистонлик пўлат корчалони Лакшми Митталдан кейинги ўринда турибди.\nУчинчи энг бой одам ҳам россиялик, "Челси" футбол клубининг соҳиби Роман Абрамович.\nАлишер Усмоновнинг ватани булган Ўзбекистонда расман миллионер ва миллиардерлар йўқ.\nҲозиргача хорижда миллиардер деб тан олинган Ўзбекистон фуқаролари - Президент Каримовнинг қизлари Гулнора ва Лола Каримовалардир.\nШвейцариянинг "Bilan" журнали ўтган йили опа-сингилларининг бойлигини бир миллиард долларга тенг, деб баҳолаган.\nАммо Тошкент шаҳридаги миллионлаб доллар давлат маблағларини ўзлаштириш ҳоллари юзасидан тергов олиб борган собиқ прокурор Ботир Ҳусайиновнинг айтишича, Ўзбекистонда яширин миллионерлар оз эмас.\n"Ўз бойлигидан солиқ тўламаган, декларация тўлдирмаган бойларимиз жуда кўп", дейди Ботир Ҳусайинов.\nМисол учун бир киши тепада ўтирипти раҳбар бўлиб. Чет эл билан ҳар қандай шартномани олсангиз, нефт-газ бўйича, ердан чиқаётган тилла борми, мис борми, ўшалар билан шартнома қилинса, қайси мамлакат билан бўлишидан қатъи назар, шартномадаги маҳсулот қиймати Ливерпул биржасидаги баҳо бўйича белгиланади. Бу шартномада "дисконт" деб аталадиган тартиб бор, бу дисконтнинг миқдори шартномада кўзда тутилган маблағнинг 10 фоизгачасини ташкил этади. Ўша маҳсулотни сотиб олган ширкат бу дисконтни қаерга ўтказайлик, деб сўрайди. Ўшанда бу маҳсулотни сотаётган одам "менинг Англияда ёки Дубайда ширкатим бор, ўша ширкат ҳисобига ўтказинг", дейди, дея тушунтиради Ботир Ҳусайинов.\nБотир Ҳусайиновга кўра, Ўзбекистонда шу пайтгача ҳам мамлакатнинг хомашё бойликлари савдосидан мана шу йўл билан даромад кўраётганларни текширадиган масъул идора йўқ.\n"Буни бизда қилишолмайди", дейди собиқ прокуратура ходими.\n"Мен биламан, одамларнинг Англияда фирмалари бор, Қозоғистонда бор. Жуда кўпчиликнинг Дубайда ҳисоб рақамлари бор", дейди Ботир Ҳусайинов.\nАксар маҳаллий ҳамда хорижий кузатувчиларга кўра, Ўзбекистонда мамлакат мустақилликка эришганидан буён шаффоф бизнес билан шуғулланиш ва қонуний йўл билан бойиш имкониятлари яратилмаган.\nЎзбекистонлик ва хориждан мамлакатга сармоя киритган бизнесменларнинг ўз фаолиятларини тўхтатишларига ҳам ноқонуний ва ҳам Ўзбекистон мутасадди идораларининг босимлари сабаб бўлган.\nКонвертация билан боғлиқ муаммолар Ўзбекистонни Марказий Осиёдаги ўз маҳсулотларини тарқатиш нуқтасига айлантиришни истаган дунёнинг қатор машҳур ширкатларини охир-оқибат бундай нуқта сифатида Қозоғистонни танлашларига мажбур этди.\nБотир Ҳусайинов билан суҳбатни тингланг\nАлишер Усмонов бу йил ҳам Британиядаги иккинчи энг бой одам\n'Алп Жамол банк'нинг Тошкентдаги мулки кимошди савдосига қўйилди\nАлишер Усмонов дунёнинг бойлари рўйхатида юқорилаган


Хорижликлар Марказий банк рухсатисиз банкларнинг 5 фоиз акцияларини сотиб олишлари мумкин\n25 феврал 2021, Тошкент вақти: 18:34\nЎзбекистондаги банклардан бири.\nХорижликларга Ўзбекистон банкларининг акцияларини енгиллаштирилган тартибда сотиб олишга рухсат берилди. Бу ҳақда Адлия вазирлиги 9 сентябрь куни маълум қилди.\nРасмий маълумотда айтилишича, ҳукуматнинг 6 сентябрда қабул қилган 744-сон қарорига асосан “Банк фаолияти соҳасида рухсат бериш тартиб-таомилларидан ўтиш тартиби тўғрисида”ги низомга ўзгартиришлар ва қўшимча киритилди.\nЎзгартиришларга асосан хорижий инвесторларга Марказий Банк розилигисиз, тижорат банкларининг 5 фоизгача миқдордаги акцияларини сотиб олишга рухсат берилади.\nАввалроқ Марказий банк мамлакатдаги тижорат банкларининг умумий капитали 2019 йилда 30 триллион сўмдан ошиб кетишини билдирган эди.\nФергана агентлигининг ёзишича, халқаро экспертлар ўзбек банклари акцияларини сотиб олиш жараёни соддалаштирилса, банк тизимига 5 триллион сўм, яъни тақрибан 532 миллион доллар хорижий инвестиция киритилиши мумкин, деб ҳисобламоқдалар.


Карзай Маржоҳ шаҳрига борди\nАфғонистон президенти Ҳамид Карзай яқинда толиблардан озод қилинган Маржоҳ шаҳрига сафар қилди.\nНАТО ва Афғонистон қўшинлари бир неча ҳафта давом этган кенг кўламли ҳарбий амалиётларлар сўнг Маржоҳ шаҳрини жангарилар қўлидан тортиб олди.\nАйни пайтда Ҳелманд вилояти ҳокими матбуот вакили Довуд Аҳмадий Карзайнинг шаҳарга келгани ва ҳокимият мутассадилари билан учрашув ўтказганини билдирди.\nТолибон матбуот вакили қори Муҳаммад Юсуф эса Маржоҳ шаҳрига ташриф буюрган президент етакчилигидаги делегация жангарилар томонидан ракеталардан ўққа тутилганини билдирди.\nКобулдаги НАТО расмийси Маржоҳ шаҳри ракеталардан ўққа тутилгани бироқ ҳеч кимга тан жароҳати етказилмаганини маълум қилди.


07:42, 10.10.2019 // 18960\n«Юксалиш» ҳаракати масъулиятли вазифаларни бажараётган ёш бошқарув кадрлар топ-35 рўйхатини тузди\n«Юксалиш» умуммиллий ҳаракати Ижтимоий ва иқтисодий ташаббуслар институти экспертлари билан ҳамкорликда бугунги кунда ислоҳотлар марказида бўлиб, Ўзбекистонда масъулиятли вазифаларни бажараётган ёш бошқарув кадрлар топ-35 рўйхатини тузди. Бу ҳақда «Gazeta.uz» хабар бермоқда.\nФото: «Юксалиш» умуммиллий ҳаракати\nТаъкидланишича, сўнгги 3 йил мобайнида вазирлик ва идоралардаги муҳим лавозимларга ёш истиқболли бошқарув кадрлар тайинланди. Уларнинг аксарияти хорижда таҳсил олган, амалий тажрибага эга ва ўзини ижобий томондан кўрсата олганлар ҳисобланади.\nРўйхатдан Шавкат Мирзиёев томонидан тайинланган, 40 ёшгача бўлган ҳамда бошқарув лавозимида фаолият юритаётган кадрлар ўрин олган. Рўйхатни шакллантиришда уларнинг ташаббускорлиги, янги ғоя ва таклифларни илгари суриши, ўзгаришларга очиқлиги инобатга олинган.\nАбдулла Азизов (38 ёш) — Давлат солиқ қўмитаси раиси ўринбосари;\nАбдулазиз Оққулов (37 ёш) — Туризмни ривожлантириш бўйича давлат қўмитаси раси вазифасини вақтинча бажарувчи;\nАзиз Воитов (39 ёш) — «Ўзсаноатқурилишбанк» АТБ раиси;\nАкмал Бурхонов (38 ёш) — «Юксалиш» умуммиллий ҳаракати раиси, Олий Мажлис Қонунчилик палатаси депутати;\nАлишер Саъдуллаев (25 ёш) — Ўзбекистон Ёшлар иттифоқи марказий кенгаши раиси;\nАкрам Маҳамматқулов (40 ёш) — Ахборот ва оммавий коммуникациялар агентлиги PR маркази раҳбари;\nБобур Исломов (35 ёш) — Геология ва минерал ресурслар давлат қўмитаси раиси;\nБахтиёр Саидов (39 ёш) — Ўзбекистоннинг Хитой, Мўғулистон ва Филиппиндаги элчиси;\nҒолиб Холжигитов (40 ёш) — Молия вазирлиги ҳузуридаги Давлат-хусусий шерикчиликни ривожлантириш агентлиги директори — молия вазири ўринбосари;\nГулноза Исмоилова (39 ёш) — Марказий сайлов комиссияси аъзоси. Жаҳон иқтисодиёти ва дипломатияси университетининг илмий ишлар ва инновациялар бўйича проректори;\nГаяне Умерова (34 ёш) — Маданият вазирлиги ҳузуридаги Маданият ва санъатни ривожлантириш жамғармаси ижрочи директори ўринбосари;\nДилшод Султонов (39 ёш) — молия вазири ўринбосари;\nЖавлон Ваҳобов (39 ёш) — Ўзбекистоннинг АҚШдаги элчиси;\nЖўрабек Мирзамаҳмудов (40) — Вазирлар Маҳкамаси ҳузуридаги Атом энергиясини ривожлантириш агентлиги бош директори;\nЖаҳонгир Хидойхўжаев (40 ёш) — вазир маслаҳатчиси — Ташқи ишлар вазирлиги ижро аппарати раҳбари;\nЖамшид Хўжаев (40 ёш) — қишлоқ хўжалиги вазири;\nКомил Алламжонов (35 ёш) — Президент администрацияси ҳузуридаги Ахборот ва оммавий коммуникациялар агентлиги директори;\nҚаҳрамон Сариев (40 ёш) — Қорақалпоғистон Республикаси Вазирлар Кенгаши раиси;\nЛазиз Қудратов (38 ёш) — инвестициялар ва ташқи савдо вазирининг биринчи ўринбосари;\nМузаффар Жалолов (33 ёш) — Тошкентдаги Инҳа университети ректори вазифасини бажарувчи;\nНажмиддинхўжа Шарипов (36 ёш) — Монополияга қарши кураш қўмитаси раиси;\nОдилбек Исоқов (38 ёш) — молия вазири ўринбосари. Халқаро рейтинглар ва индекслар билан ишлаш бўйича масъул;\nОйбек Қосимов (39 ёш) — жисмоний тарбия ва спорт вазирининг биринчи ўринбосари;\nОлимжон Умаров (34 ёш) — ахборот технологиялари ва коммуникациялари вазирининг биринчи ўринбоари;\nРаҳим Ҳакимов (36 ёш) — Тошкент давлат юридик университети ректори;\nРусланбек Давлетов (39 ёш) — адлия вазири;\nСаида Мирзиёева (34 ёш) — АОКА директори ўринбосари;\nСардор Рустамбоев (40 ёш) — Ўзбекистоннинг Франциядаги элчиси;\nТимур Ишметов (40 ёш) — молия вазирининг биринчи ўринбосари;\nУлуғбек Лапасов (37 ёш) — Женевадаги БМТнинг бошқа халқаро ташкилотлардаги бўлинмаси доимий вакили;\nУмид Шодиев (37 ёш) — ЮНЕСКО ҳузуридаги доимий вакил;\nШавкат Умрзоқов (40 ёш) — UzAvto бошқаруви раиси;\nШароф Ражаббоев (39 ёш) — инновацион ривожланиш вазирининг биринчи ўринбосари вазифасини бажарувчи;\nШерзод Асадов (38 ёш) — Ўзбекистоннинг Австриядаги элчиси;\nШерзод Кудбиев (38 ёш) — Президентнинг давлат хизмати ва ҳокимиятнинг вакиллик органлари билан ҳамкорлик масалалари бўйича маслаҳатчиси.\n19:37, 20.01.2020 // 123609\n13:49, 20.01.2020 // 99987\n20:29 Кеча // 91013\n21:31, 20.01.2020 // 85455\n21:55, 20.01.2020 // 83098\nНаримон Григорян бир йигитнинг бошқа бир йигитга рашки сабаб ўлдирилганми?


«Шахсий машинам йўқ. Пулим етмайди машина олишга» – Алишер Қодиров » Sangzor.uz - Инновацион янгиликлар портали\nSangzor.uz - биз сизга яқинмиз! » Breaking news » «Шахсий машинам йўқ. Пулим етмайди машина олишга» – Алишер Қодиров\n«Миллий тикланиш» партияси Марказий кенгаши раиси, депутат Алишер Қодиров «UzAuto Motors»ни ҳимоя қилиб чиққанидан сўнг, унинг ўзи танқидлар остида қолганди. Жумладан, депутат ва TROLL.UZ блоги муаллифи Умид Ғофуров ўртасида кескин баҳс юзага келганди. Маълум бўлишича, улар кеча учрашиб, гаплашиб олишган. Блогер учрашувдаги суҳбатнинг айрим қисмларини эълон қилди.\nСуҳбатимиз узоқ бўлмади, лекин баъзи саволларни бердим. Ёнимда телефоним бўлмаганлиги боис, хотирамда қолганича ёзяпман», дейди блогер.


Флагман Honor V30'нинг камераси барчани ҳайратга солади - Terabayt.Uz\nФлагман Honor V30'нинг камераси барчани ҳайратга солади\nФлагман Honor V30'нинг чиқишига 10 кундан кам вақт қолмоқда, интернетда эса ушбу модель ҳақида батафсил маълумотлар бериб бориляпти. Бу сафар таниқли инсайдер Twitter'да янги смартфоннинг камера хусусиятлари ҳақида маълумот берди. Бу ҳақда iXBT сайти хабар бермоқда. Янги маълумотларга кўра, Honor V30 нафақат Sony IMX686 сенсори билан жиҳозланган дунёдаги биринчи смартфон, балки уч карра оптик стабилизацияга эга ягона модель бўлади! Honor V30 Pro'да фақат учта датчик бўлади. Уларга қўшимча равишда, 3D ToF камера модули ҳам қўлланади. Қўшалоқ стабилизация тизими унчалик янгилик эмас, чунки бу тизим Xiaomi CC9 Pro/Mi Note 10'да аллақачон қўлланилган, аммо учта камерали модул ҳали мавжуд эмас эди.\nМанба шунингдек, Honor V30 ҳажмига кўра Honor 9X'га ўхшашлигини айтди. Эслатиб ўтамиз, у диагонали 6,59 дюймга тенг экран билан жиҳозланган эди.\nHonor'дагилар тақдимоти яқинлашиб келаётган маҳсулотининг ўзига хослигиҳақида ҳали маълумот берганича йўқ. Яна шуни айтиш мумкинки, смартфоннинг биринчи модели Kirin 980 асосида ишлайди, Kirin 990 5G эса кейинги модели учун асос бўлиб хизмат қилади.\nЎҚИНГ: 5G'ли Redmi K30 қачон чиқиши айтилди\n#Huawei Honor V30


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Мадоннанинг собиқ севгилиси селфига тушгани учун жаримага тортилди\t08:05, 12 февраль 2016\tПариж туманларидан бирининг суди Америкалик поп-қўшиқчи Мадоннанинг собиқ севгилиси, раққос Брахим Заибат (Brahim Zaibat) ни француз “миллий фронти” асосчиси Жан-Мари Ли Пеннинг уйқуга кетганидан фойдаланиб, селфига тушгани учун жаримага тортди,деб хабар беради “Lenta.ru”.\nСуд йигитдан ҳақоратли суратни олиб ташлашни ва бир евро миқдорида жарима тўлашни сўради. 87 ёшли Ле Пен 29 ёшли Заибатни унинг шахсий ҳаётга сўроқсиз бостириб кирганликда ва муаллифлик ҳуқуқини поймол қилганликда айблаб, 50 минг евро миқдорида пул тўлашни талаб қилди. Суд унинг талабини қисман қондириб, суратни ҳазил характерга эга, ҳеч қандай ҳақорат йўқ деб топди. Жарима миқдори ҳам атиги бир еврони ташкил қилди. Суд Заибатга мабодо суратни 48 соат давомида олиб ташламайдиган бўлса, жарима миқдори ҳам минг еврога ошишини, Ле Пенга ҳам ҳуқуқий хизматлар учун уч минг евро тўлашга мажбур бўлишини тушунтирди. Раққоснинг адвокати суднинг қароридан норозилигини билдирди. Жанжалга сабаб бўлган бу сурат ўтган йилнинг 12 декабрида Twitter`га қўйилган. У Париж-Ницца йўналишида учаётган самолётда, машҳур сиёсатчи оғзини очиб, ухлаётганда олинган бўлиб, тагига “Жонажон Франциямизни сақлаб қолиш учун уларни эртага сайловга боришга мажбур қилинг!” деб ёзилган эди.


Душманга ҳам раво кўрмаймиз бундай жойларда жазо муддатини ўташни - Артикова » Ўзбекистон янгиликлари – Zamin.uz\n11 декабрь 2019, 19:43\n“Ижтимоий мослаштириш масаласига келсак, жазодан озод этилганларнинг уйигача етиб бориши учун тегишли маблағ тўланади. Бу ҳам сиз билан бизнинг елкамизга тушади. Улар кузатиш учун ички ишлар идоралари томонидан албатта профилактика назоратига олинади”, - дея таъкидлайди Бош прокурор ўринбосари.\n“Душманга раво кўрмаймиз шу жойларда жазо ўташни. Жазони ўташ жойи дам олиш санаторияси эмас. Ҳамма маҳкумларнинг ҳам соғлиги аъло даражада эмас...”, - деб қўшимча қилди бош прокурор ўринбосари.\nЯнгиликлар » Жамият » Душманга ҳам раво кўрмаймиз бундай жойларда жазо муддатини ўташни - Артикова


Вазирликнинг изоҳи: «Прописка» масаласи қачон ҳал бўлади? - Zamin.uz\n22:21 / 29.03.2018\nДавлат органларидаги мутасаддилар тинмасдан лойиҳалар устида ишлашяпти, бирон бир муҳим масала «эсдан чиқиши» мумкин эмас. Бу яхлит тизим, биологик инсон эса ниманидир эсдан чиқариши мумкин. Ҳаракатлар Стратегиясига кирган ҳар бир банд бўйича, унинг ижроси ҳолати ва бориши тизимли назорат қилиб борилади. Ҳар ҳафта муаммоли хужжатлар бўйича Вазирлар Маҳкамасида икки марта муҳокама ўтказилади. “Замин” янгиликларини “Telegram”да кузатиб боринг\nҚишлоқ хўжалигида барча турдаги хўжаликлар ялпи хатловдан ўтказилади\nЭнди Тошкентга мавсумий ишлаш учун келган фуқаролардан вақтинчалик прописка талаб қилинмайди


OzodNazar: “Сотқин” фильми ўшликларни ранжитди"\nЎшлик мустақил журналист Шоҳрух Соипов\nЎшлик мустақил журналист Шоҳрух Соипов билан Ўш воқеаларига беш йил тўлиши муносабати билан суҳбатлашдик.\nЎш воқеалари арафасида кўрсатувлари ўзбек тилида ёки қисман ўзбек тилида олиб борилган "ЎшТв”, “Мезон”, “Пирамида” ¸“ДДД” телеканаллари фаолияти тўхтатилган ва қирғин фақат расмий Бишкек кўз қарашини ифода қиладиган ОАВлари тарафидан ëритилган эди. Орадан беш йил ўтиб вазият ўзгардими?\nБу саволга жавоб берган ўшлик журналист Шоҳрух Соипов Ўшда этник низолар асосида юзага чиққан зўравонликларни ëритиш масаласи мураккаб қолаëтганига эътибор қаратди.\nСуҳбатдошга кўра, қирғиз матбуоти Ўш воқеаларини бир тарафлама ëки ниҳоятда эҳтиёткорона ëритмоқда.\nЎшлик мустақил журналист Шаҳруҳ Соипов Ўш воқеаларини уюштирганликда айбланиб Қирғизистонда сиртдан судланган этник ўзбеклар Қодиржон Ботиров, Халилжон Худойбердиев ва бошқалар БМТ Бош котиби Бан Ки Мунга очиқ хат йўллаганига ҳам муносабат билдирди.\nБу воқеалардан беш йил ўтиб ëвлашган тарафларни бирлаштирадиган муштарак жиҳатлар борми?\nШоҳруҳ Соиповнинг айтишича Қирғизистондаги ўзбеклар ҳам, қирғизлар ҳам бирдек иштиëқ билан Ўзбекистонда суратга олинган фильмларни томоша қилмоқда.\n- Бу кинолардаги оила¸ муҳаббат ва садоқат мавзуси сиëсат ва зўравонликдан чарчаган элдошларимизга манзур бўлмоқда, дейди суҳбатдош.\nАйни пайтда Шоҳрух Соипов ўзбек киноларида ўшлик ўзбеклар ҳаëти салбий рангларда тасвирланганидан таассуф билдирди:\n- Масалан “Сотқин” киносида ўшликлар ўта салбий тасвирлангани бизни ранжитди, деди у...\nOzodNazar: “Сотқин” киноси ўшликларни ранжитди


Қариликдан вафот этди — бу 10 ёшли қизнинг ўлими сабаблари тўғрисида хулосада ёзилган\n02 Iyul 14:22 / Published in Жамият\nҚариликдан вафот этди: бундай хулоса 10 ёшли қизнинг ўлимидан кейин берилди\nЎн ёшли қизнинг онаси ижтимоий тармоқлардаги саҳифасида унинг ўн ёшли қизи қариликдан вафот этганини айтди. Бахтсизлик Винница вилоятида яшовчи оилада юз берди.\nУкраинанинг Виннитса вилоятидан бўлган ўн ёшли қиз Ира Химич қариликдан вафот этди.\n«Ира вафот этди. Кеча унинг юраги тўхтади. Мени кечир, жоним, бу сафар сени қутқара олмадим», деб ёзган аёл.\nШифокорларнинг таъкидлашича, бола прогерия ёки Хатчинсон-Гилдфорд синдроми деб аталадиган ноёб касалликка чалинган.\nКасаллик эрта қариш туфайли ички органлар ва теридаги ўзгаришлар билан намоён бўлади. Бундай ҳолларда, янги туғилган чақалоқ бир неча ой давомида болада бўлгани каби ривожланади ва кейин унинг биологик соати тезроқ ва тезроқ кета бошлайди.\nУшбу касалликнинг клиник белгилари кўпинча 2-3 ёшда пайдо бўлади. Боланинг ўсишида пасайиш кузатилади, дермис ва тери ости тўқималарида атрофик ўзгаришлар қайд этилади, бу айниқса юз ва оёқ-қўлларда сезилади.\nТерида ингичка ва ажинлар пайдо бўлади (у орқали томирлар кўринади) ва танада дермага ўхшаш, гиперпигментация жойлари пайдо бўлиши мумкин. Бутун организм ўзгариб бормоқда, болалар аста-секин кичик қарияларга айланмоқда.\nПрогерия билан оғриган боланинг ҳаётининг бир йили 10 ёшдан катта. Бундай одамларнинг ўртача умр кўриш давомийлиги 13 йил. Украинада вафот этган қиз унга ташхис қўйилганда беш ёшда эди.\nTagged under: БОЛА, ВАФОТ ЭТДИ, ЎЛИМ, қарилик\nСиноптиклар ҳафта охирига қадар ҳаво исиб кетишини ваъда қилмоқда


Тўрт эгизак туғилган оилага уй берилди - zarnews.uz\nБу оилада 4 нафар фарзанд туғилиши кутилаётгани ҳамоно Шоира Жўраева тиббиёт муассасасида назоратга олинган эди. Ҳомиладорликнинг охирги ойида эса Бекобод шаҳридан Республика Перенатал марказининг ҳомиладорлар патологияси бўлимига ўтказилди. То туғруққача унга замонавий перенатал технологиялар бўйича барча ёрдам кўрсатилди. Шифокорлар аёл билан елкама-елка туриб, эгизакларини қўлга олгунча, унга яқин жигарларидек ғамхўрлик кўрсатишди.\nЭндиликда ҳам бу ғамхўрлик давом этмоқда. «Ўзметкомбинат» АЖ томонидан ҳам Жўраевлар оиласига алоҳида эътибор қаратилмоқда. Комбинатдан бу оилага Бекобод шаҳрининг 14-даҳасидаги 65-уйнинг 40-хонадони совға қилинди.\n4 ноябрь куни Жўраевлар оиласига бу уйни тантанали топшириш маросими бўлиб ўтди. «Ўзметкомбинат» АЖ бошқаруви раиси Тоҳиржон Азаматов, Бекобод шаҳар ҳокими Зафар Файзуллаев сўзга чиқишди. Улар Жўраевлар оиласини тўрт эгизак туғилганлиги билан яна бир бор қутлашди. Бекзод Жўраевнинг ота-онаси – эгизакларнинг бобо ва бувиси ҳам сўзга чиқиб набираларининг соғ-саломат туғилишида ёрдам берган, улар учун ғамхўрлик қилаётган барча инсонларга, «Ўзметкомбинат» АЖга миннатдорчиликларини билдирдилар.\nТантанали маросимда комбинат бошқаруви раиси Т.Азаматов 40-хонадоннинг очилиш маросимида махсус лентани қирқиб, Бекзод Жўраевга уч хонали уй калитини топширди. Шунингдек, эгизаклар – Ҳасан, Ҳусан ва Фотима, Зуҳранинг соғлом улғайишлари учун уларнинг ота-оналарига керакли бўлган анжомлар ва уй-рўзғор буюмлари ҳам совға қилинди.


Электорати ноаниқ партия нега рақамларга ёпишмоқда?! / ADOLAT ижтимоий-сиесий газетаси\nСўнгги йилларда мамлакатимизда барча соҳаларда бўлгани каби сиёсий жараёнларда ҳам сезиларли ўзгаришлар рўй бермоқда. Бундай ислоҳотларни барчамиз кузатиб, айрим жабҳаларида фаол иштирокчиси ҳам бўлаяпмиз. Айниқса, халқимизда бу йилги сиёсий жараён — Олий Мажлис Қонунчилик палатаси ва маҳаллий Кенгашларга бўлиб ўтадиган сайловлар катта қизиқиш уйғотмоқда. Айтиш мумкинки, бугун юртимизда фаолият кўрсатаётган сиёсий партияларнинг сайловчилар муаммоларини ўрганиш борасида эришган амалий натижалари, аниқ ишлари ҳам кўзга ташланмоқда.\nАммо жорий йилги сайловларда ғалаба қозонишни истаган ҳар қандай партия учун бу каби ташаббусларнинг ўзи етарли, деб бўлмайди. Чунки бугунги сайловчи бундан беш йил олдинги сайловчи эмас. Бунга биргина шу йил май ойида маҳалла раислигига (оқсоқолларига) бўлиб ўтган сайловлар ҳам ёрқин мисол бўла олади.\nБугунги сайловчилар янгиланаётган Ўзбекистон тарихи учун сиёсий партиялардан янгидан-янги, халқимизнинг дилидаги ва тилидаги ғоя ва ташаббусларни илгари суришини кутаётган бир вақтда айрим сиёсий майдондаги рақибларимизнинг бир-бирига кўр-кўрона лой чаплашга ҳаракат қилишлари, электорат ва партияга аъзо талашишлари сайловчиларнинг ҳафсаласини пир қилмоқда. Чунки сиёсий партия нафақат электорат манфаатларидан келиб чиққан ҳолда, балки халқимиз манфаатини кўзлаб фаолият олиб бориши керак. Чунки Ўзбекистон бугун бешта сиёсий партияга аъзо бўлган жами 2 157 531 нафар фуқародангина иборат эмас. Сиёсий майдонда ғалабага эришган партия 33 миллиондан ортиқ халқимиз ишончини оқлаш учун фаолият олиб боради.\n“Миллий тикланиш” ДП расмий нашри бўлган “Миллий тикланиш” ижтимоий-сиёсий газетасининг 2019 йил 25 сентябрдаги 37-сонида “Тадбиркорлар қатлами ЎзЛиДеПни тарк этаяптими?” сарлавҳаси остида мақола эълон қилинди. Мақолада “Юксалиш” умуммиллий ҳаракати томонидан тайёрланган маълумотлар асосида рақобатдош партияларнинг аъзолари сони ортишига шубҳаси борлигини иддао қилишган.\nМақолада Ўзбекистон “Миллий тикланиш” ДП рақобатдош партия аъзоларининг сони кескин ўсганлигига шубҳа қилиши, улар рақамлар кетидан қувиб, аъзолар сонини оширганини, аслида партияга аъзо бўлганлар ўзлари аъзолигидан хабардор эмаслиги таъкидланади.\nШу ўринда партияда фаолият олиб бораётганим учун эмас, “Миллий тикланиш” ДП “байроқ” сифатида илгари сураётган партия аъзоларининг бугунги кунда 46,9 фоизини ташкил этадиган талабаларнинг қандай қилиб партияга аъзо бўлиб қолганликларини билганим учун ҳам ўз фикрларимни билдириб ўтишни бурчим, деб билдим. Бинобарин, қолган партиялар ҳам бир-бирининг аъзолари шахсини аниқлаштириш билан эмас, шахси ва фуқаролиги аниқ бўлган юртдошларимиз манфаати йўлида хизмат қилишини истайман.\nБиринчидан, мақолада урғу бериб таъкидлангандек, “Миллий тикланиш” ДП илм-фан аҳли ва зиёли ёшлар партияси бўлса, нега аъзоларининг қарийб 46,9 фоизини ёшлар ташкил этади-ю, зиёлилар атиги 14,3 фоиз? Мен ўзим таълим олган олийгоҳда “Миллий тикланиш” ДП фаолларидан бўлган икки факультетнинг ўқитувчиларини билардим. Факультетга қабул қилиниб, ўзи куратор сифатида бириктирилган ҳар бир курсни ўқув йилининг бошидан рўйхат бўйича тўлиқ партия аъзолигига қабул қилар эди. Шу боис бугунги кунга келиб, партия сафида талаба-ёшлар сони сунъий равишда 46,9 фоизга етган бўлиши мумкин. Асосий электоратимиз дея таъкидлаган, мажбурий аъзоликни онгли равишда истамайдиган зиёлилар эса 14,3 фоизни ташкил этмоқда.\nТўртинчидан, “Адолат” СДП қайсидир партиялар аъзолари статистикасини таҳлил этиш ўрнига ўз сайловчиларига берган ваъдаларини бажариш борасида ишларни амалга ошириб, қонунчилик ташаббуси, қарор ва фармонларга ўз дастуридаги вазифаларни бажариш учун ҳукуматга таклифлар киритиш орқали йиллар давомида аҳолини қийнаб келаётган муаммоларнинг ечимига эришиш тарафдоридир.\nАмалий ишлар, хусусан, олий таълим муассасаларига кириш учун квоталар сонини ошириш, ҳудудларда уларнинг филиалларини очиш, нострификацияни соддалаштириш, аёлларнинг репродуктив саломатлиги, инсон аъзолари ва тўқималари трансплантацияси, архивлар фаолиятини такомиллаштириш, Мактабгача таълим ҳамда Инновацион ривожланиш вазирликларини ташкил этиш каби ташаббуслардир.\nБиргина мисол — “Миллий тикланиш” ДП 2014 йилги сайловолди дастурида ҳам давлат тили масаласига доир муаммоларни ўртага ташлаган эди. Аммо энг ачинарлиси, бу борада бирор ечимга эришиш у ёқда турсин, ўша танқидий мақоласини эълон қилган нашрини ҳам лотин ёзувига асосланган ўзбек алифбосида чоп этаётгани йўқ. Агар 4 саҳифасини лотин ёзувига асосланган ўзбек алифбосида чоп этишини дастлабки қадам деб билсалар, бу хато. Бу кўнгилга таскин беришдан бошқа нарса эмас.\nБешинчидан, давлат бошқарувини янгилаш ва янада демократлаштириш ҳамда мамлакатни модернизация қилишни қайсидир соҳа вакиллари ё бўлмаса, маълум бир рақамларни бирлаштириш орқали амалга ошириб бўлмайди. Бунга тарих ҳам гувоҳ. ўалабага эришишни истаган ҳар бир партия Ватанимиз тараққиёти, фуқароларимизнинг турмуш фаровонлигига рақамлар орқали эмас, амалий ишлар ва халқимиз бирдамлиги орқалигина эришиши мумкин.\nКези келганда айтиб ўтиш жоизки, “Адолат” СДП ўз сафини аъзоларнинг жимжимадор шаклда ўсишига эришишга эмас, фаол аъзоларни бирлаштириш орқали ўз дастурида белгиланган вазифаларни амалга оширишга интилади. Партия томонидан бугунги кунда илгари сурилаётган ғоя ва ташаббуслар халқимизни йиллар давомида ўйлантириб келаётган муаммолар ечимига қаратилган.\nХусусан, биринчи галда халқимизнинг одил судловга бўлган ишончини мустаҳкамлаш учун ҳудудларда фаолият кўрсатаётган судларни бирлаштириш лозимлиги. Ҳозирги кунда ҳудудларда ва туман (шаҳар)ларда фуқаролик, жиноий, маъмурий, иқтисодий ишлар бўйича судлар фаолият юритмоқда. Фуқаролик ва иқтисодий ишлар бўйича икки ёки учта туманга битта туманлараро суд фаолият юритмоқда. Амалиётда шундай ҳолатлар ҳам мавжудки, ойлар давомида судда маълум бир иш кўрилади-да, сўнгра “бизга эмас, бошқа судга тааллуқли экан”, деган важ билан қайтариб юборилади. Табиийки, буларнинг барчаси фуқароларимизнинг сарсонгарчилигига сабаб бўлмоқда. Партия ташаббуси натижасида фуқаролик, жиноий, маъмурий, иқтисодий ишлар бўйича Қорақалпоғистон Республикаси, вилоятлар ва Тошкент шаҳар судларини бирлаштириш орқали битта маъмурий ҳудудда битта суд идораси ташкил этилади. Натижада фуқароларни қийнаётган сарсонгарчиликларга чек қўйилади.\nШунингдек, суд мустақиллигини ҳамда суд жараёнида прокурор ва адвокат ваколатининг тенглик принципини таъминлаш борасида амалдаги қонунлардаги қарама-қарши ҳолатларни бартараф этиш лозим. Мисол учун, амалдаги қонунда прокурорнинг суддан кўрилган ишларни талаб қилиб олиш ва чақириб олиш ваколати белгиланган модда мавжуд.\nУшбу модда, биринчидан, прокурорнинг судьядан устунлигини, иккинчидан, прокурор ва адвокатнинг тенглик принципи таъминланмаганини кўрсатмоқда. Чунки суддан ишларни прокуратурага олиб келишни талаб қилганда судья ишларни қўлтиқлаб олиб боряпти. Адвокат эса судга иш билан танишиш ҳақида ариза бериб, натижасини кутади. Бунга рухсат берилганда ҳам иш билан танишиш учун маълум вақт белгиланади. Прокурор эса вақт чегараланмагани сабабли иш билан ойлаб танишиши мумкин.\nАмалдаги қонунларга асосан иш бўйича прокурор киритган протест суд инстанцияларида, шу жумладан, назорат босқичида ҳам тўғридан-тўғри тегишли судлов ҳайъатида кўрилади. Адвокат ва иш бўйича тарафларнинг суд назорат босқичига берган аризаси, аввал судья томонидан ўрганиб чиқилиб, судлов ҳайъатига ўтказиш ҳақида қарор чиқарилган тақдирда судлов ҳайъатида кўрилади, бўлмаса, аризага “асоссиз” деган мазмунда жавоб хати берилаверади. Натижада фуқароларда ҳақли эътироз юзага келади. Партиямиз янги Сайловолди дастурида суд жараёнида прокурор ва адвокатлар ҳуқуқларини тенглаштириш, қонунчиликдаги қарама-қаршиликларни тўлақонли бартараф этиш юзасидан ҳам қатор амалий таклифларни илгари сурмоқда.\nРеспубликамизнинг олис ҳудудларида аҳоли билан бўлиб ўтган учрашувларда фуқароларимиз томонидан бугунги кунда олий таълим муассасаларига киришдаги муаммолар, абитуриентлар сони ва қабул квоталари ўртасидаги тафовутнинг катталиги, хорижий давлатлардаги таълим сифати кафолатланмаган олий таълим муассасаларига ёшларимиз оқимининг ортаётгани каби кўплаб фикрлар билдирилди.\nМазкур масалаларни эътиборга олган ҳолда партия экспертлари томонидан тайёрланаётган Сайловолди дастурига олий таълим муассасаларига киришни осонлаштириш, олий маълумотлилар сафини кенгайтириш, аммо ўқув жараёнида ҳақиқий билим олишга талабни кучайтириш каби кечиктириб бўлмайдиган устувор вазифалар киритилмоқда.\nПартия Олий ва ўрта махсус таълим вазирлиги билан ҳамкорликда 2020 йилдан ҳар бир олий таълим муассасасига давлат буюртмаси асосида ўқишга қабул қилиш параметрлари акс этган норматив ҳужжатларни белгилаш, сиртқи таълим қамровини кенгайтириш, кечки таълим тизимини жорий қилиш ҳамда олис ҳудудлардаги ўқиш иштиёқи бўлган, аммо иқтисодий имконияти чекланган юртдошларимиз учун масофавий таълимни йўлга қўйишга эришишга ҳаракат қилади. Натижада олий таълим муассасалари босқичма-босқич ўзини ўзи молиялаштириш тизимига ўтказилади, бу эса табиийки, контракт тўловлари миқдорининг сезиларли камайишига олиб келади.\nБугунги кунда аҳолимизни қийнаётган муаммолардан яна бири — бу жамиятда учраётган коррупция ҳолатидир. Партия томонидан илгари сурилаётган таклифлар орқали келгуси беш йилликда коррупцияга қарши курашда жамиятда ушбу иллатга нисбатан мутлақо тоқатсизлик ҳуқуқий маданиятини шакллантиришга эришиш мақсад қилинган. Партия бундай ижобий натижага эришишда энг самарали усул — юртдошларимизнинг фаол фуқаролик позицияси, деб билади.\nАзалдан халқимиз учун юртимиз тинчлиги ва инсон саломатлиги энг улуғ неъматдир. Шу боис партия Сайловолди дастурида Бош қомусимизда белгилаб берилган бепул малакали тиббий хизматга тўлақонли эришиш, ҳудудларда зарурий йўналишларда аҳолига тиббий хизмат кўрсатаётган ихтисослашган тиббиёт марказларининг филиалларини ташкил этиш, фуқароларнинг саломатлиги борасидаги ҳужжатларини электрон шакллантириш учун “Ақлли тиббиёт” тизимини кенг жорий қилиш, аҳоли саломатлигига салбий таъсир кўрсатаётган, қалбаки ва самарасиз дори воситалари айланиши ва улардан фойдаланиш ҳолатларига чек қўйиш ҳамда дори воситаларининг электрон рўйхатини шакллантириб, шаҳар ва қишлоқларда бир хил нархда сотилишига эришиш партия учун энг муҳим йўналишлардан биридир.\nМен рақамлар ортидан қувадиганларни маъқул кўрмасам-да, маълумот ўрнида айтиб ўтишни жоиз топдим. “Миллий тикланиш” ДП бугунги кундаги аъзолари сони аслида 3 та сиёсий партиянинг бирлашиши натижасида жамланганини унутиб қўймадимикан? Менимча, рақамларга қизиқадиган партия учун бу жуда муҳим бўлса керак. Очиқлик ва ошкоралик руҳида бўлиб ўтадиган бу йилги сайловларда сонга қараб эмас, ҳар бир сайловчининг овози учун курашадиган сиёсий партиялар билан рақобат қилиш биз учун шарафлидир.\nЎЗБЕКИСТОН ПРЕЗИДЕНТИНИНГ БИШКЕК УЧРАШУВЛАРИ...\nЎзбекистон Республикаси Президенти Шавкат Мирзиёев Шанхай ҳамкорлик ташкилоти Давлат раҳбарлари кенгашининг навбатдаги мажлисида иштирок этиш учун ...


16:55 / 16.09.2018 | dilsora | 6809\nАссалому алайкум! Ҳозир турли саволларни жавобини ўқиб билимимни ошираётган эдим. Ширк нималигига қизиқиб қидирдим. Ичида куфр сўзига кўзим тушди. Куфрниям озгинасини ўқиб ич этим ейилиб кетди. Нима қиларимни билмай қолдим. Ахволим танг. Тўйдан олдин турмуш ўртоғим намоз ўқишни таклиф қилганларида намоз физкултурани ўзику Пайғамбаримиз соллаллоҳу алайҳи васаллам соғ юришимизни хохлаганлар деб юборганман(астағфируллоҳ афсусдаман). Телефонда гаплашаётганимда ёнидаги дугонамгаям қайтариб айтганман. Чунки ўша махалларда дунё қарашим шунака бўларди. Бу гаплар эшитиб олган тарбиямиз махсулидир. Бу гапирган гапим куфрга кирадими? Ҳозирда Худога шукур намоз ўқийман, гапирган гапимга хозир роса тавба қилдим. Агар куфр бўлса шу пайтгача қилган амалларим нима бўлади?\n- Ва алайкум ассалом! Мусулмонмиз деб мусулмон деган номимизгина қолди. Ҳар бир мусулмон мусулмонни Ислом доирасида тутиб турувчи ҳамда нималарни қилса ёки гапирса Исломдан чиқариб қўювчи нарсаларни билиши шарт. Никоҳдан аввал шаҳодат калимасини айтган бўлсангиз никоҳингиз боғланган бўлади. Валлоҳу аълам!\nҲомиладор аёлнинг зиёратга бориши\nБу ҳолатда жойи жаннатда бўлсин дeйиш тўғрими?\nНикоҳга зарар этмайдими


Ўзбекистон 22:00 / 22.04.2019 20479\nНорматив-ҳуқуқий ҳужжатлар лойиҳалари муҳокамаси порталига Тошкент шаҳар ҳокими Жаҳонгир Ортиқхўжаевнинг қарори лойиҳаси муҳокамага қўйилган эди. Қарор билан Тошкент шаҳрида 2017—2021 йилларда қурилган кўп қаватли уйлардаги турар жойларни сотиш тартиби тўғрисидаги Низомни тасдиқлаш режалаштирилган.\nҲуқуқшунос Хушнудбек Худойбердиевнинг ёзишича, «бу ерда гап Сергелида қурилаётган, халқ тилида «арзон уйлар» деб аталадиган ва давлат томонидан қурилган (хусусий эмас) турар жойлар ҳақида кетмоқда».\nЯъни низомга кўра, Тошкент шаҳрида 2017-2021 йилларда қурилган кўп қаватли уйлардаги турар жойларни сотиб олиш ҳуқуқига эга талабгорлар тоифасидан бири сифатида Тошкент шаҳрида 10 йилдан кам бўлмаган даврда доимий рўйхатда (пропискада) турган бюджет ташкилотларидаги Давлат хизматчилари ва ишчилари кўрсатилган. Шунингдек, талабгорлар сафига ёш оилалар, эскирган уй-жойларда истиқомат қилувчилар ва яшаш шароитини яхшилашга муҳтож фуқаролар ҳам киритилган.\nМуҳокамаларда қатнашганлар «нима учун 10 йил пропискада бўлиши кераклиги, бу муддатни ҳокимиятдагилар қаердан олишгани» ҳақидаги саволлар қўйишган.\n«Вазирлар Маҳкамасининг қарорига асосан доимий рўйхатга қўйилган ходим 3 йилдан кейин номига турар жой расмийлаштириши мумкин. Тошкент шаҳрида 2017—2021 йилларда қурилган кўп қаватли уйлардан олиш учун яна 7 йил уйсиз юриши керакми, топган пулини квартирага сарфлаб? Шу «10 йил» сўзини ёзган одам 1 йил уйсиз яшаб кўрганида бу сўзни ёзмаган бўларди», дейилган изоҳлардан бирида.\nЛойиҳа муҳокамаси 23 апрелда якунланади.\n22:29 / 19.08.2019 7281


Cadillac 4 йил ичида 8 та янги модел ишлаб чиқармоқчи\n20:27 / 30.03.2017\nCadillac автомобилсозлик компанияси 2021 йилгача камида 8 та янги модел ишлаб чиқармоқчи. Бу моделлардан тўрттаси кроссовер бўлади. Бу ҳақда Automobile нашри хабар бермоқда.\nДастлабки маълумотларга кўра, илк иккита янги модел кейинги йилдаёқ пайдо бўлади. Бу кичик седан ва кроссовер бўлади. Седан ATS моделининг ўрнини эгаллайди ва бозорда Mercedes-Benz CLA билан рақобат қилади. Бу машина олд приводли, охирги авлоддаги Chevrolet Cruze шассисида қурилади.\nИхчам кроссовер XT3 индекси олади ҳамда General Motors концернининг орқа приводли узайтирилган Alpha шассиси негизида қурилади ва BMW X3’га рақобатчи бўлади.\n2019 йилда CTS моделининг ўрнини эгаллайдиган модел ва катта ўлчамдаги XT7 кроссовери чиқади. Кроссовер BMW’нинг энг катта модели X7’га рақобат ташкил қилади. BMW X7 модели 2018-2019 йилларда пайдо бўлиши кутилмоқда.\n2020 йилда "Кадиллак"нинг энг ихчам кроссовери чиқади ва у габарит ўлчамлари бўйича BMW X1 моделига яқин бўлади. Яна бир йилдан кейин бозорга иккинчи авлоддаги XT5 ва янги катта флагман седан CT8 чиқади.\nкроссовер Cadillac янги модел


ҚУТУPИШ КАСАЛЛИГИДАН ОГОҲ БЎЛИНГ! - AmuNews.uz - энг сўнгги янгиликлар\nҚУТУPИШ КАСАЛЛИГИДАН ОГОҲ БЎЛИНГ!\nҚутуриш-ҳайвонлар ва одамда учрайдиган, асаб тизимининг оғир шикастланиши билан кечадиган ҳамда ўлим билан якун топадиган ўта хавфли юқумли вирусли касаллигидир. Одамлар учун касаллик манбайи бўлиб: қутирган уй ҳайвонлари – ит, мушук, сигир, от, эшак, чўчқа, ёввойи ҳайвонларлардан чиябўри, тулки ва бошқалар, ҳисобланади. Одамларга қутуриш касаллиги 90-95 фоиз ҳолатларда юқади.\nКасаллик одамга қандай юқади?\nОдамга қутуриш касаллиги шу касалликка чалинган ҳайвонларнинг тишлаши, тирнаши, тишларининг қадалиши, шунингдек, жароҳатланган тери ва шиллиқ қаватларига сўлаги тушиши пайтида юқади. Касаллик ўта оғир кечиб доимо ўлим билан тугайди.\nҚутуриш касаллигига чалинган ҳайвонларда кузатиладиган белгилар:\nҲайвон тажовузкор бўлиб, дуч келган ҳайвонлар ва одамларга ташланади, тишлашга, тирнашга ҳаракат қилади, ёруғликдан қўйқади, қоронғи жойга кириб олишга ҳаракат қилади, эгаси чақирганда олдига келмайди, овқатланишдан бош тортади, тўри келган жисмларни оғзига солиб ютади, кейинчалик ютиниши қийинлашади, оғзидан жуда кўп сўлак оқади, безовта бўлади, товуши бўғилиб йўқола бошлайди ва орқа оёқлари юрмай қолади, яъни фалажланиши ҳолатлари кузатилади. Ҳайвонларда ҳам касаллик ўлим билан якун топади.\nСиз агар ит ва бошқа уй ҳайвонларингизга касалликнинг шундай белгиларини кузатсангиз, дарҳол ветеринария врачига мурожаат этинг!\nИтни доимо боғланган ҳолда сақлаш, кўчага олиб чиқилганда тумшуқ тасмасини тақиш, итни тунда кўчага чиқариб юбормаслик ва кўчада қаровсиз қолиши ҳамда ёввойи ҳайвонлар билан мулоқотда бўлишга йўл қўймаслик керак. Фарзандларингизни қаровсиз қолган ва бегона итлар билан ўйнашга ҳамда уларни уйга олиб келишга асло йўл қўйманг, итни ўз вақтида ҳудудий ветеринария иродаларига олиб бориб, рўйҳатдан ўтказиш, ҳар йили уни ветеринария кўригидан ўтказиб, қутиришга қарши эмлатиш зарур.\nАгар, сизни ҳайвон тишласа ёки сўлаги жароҳатланган тери ва шиллиқ қаватингизга тушса, унда сиз зудлик билан тиббий ёрдамга мурожаат қилишингиз ҳамда мутахассис врачининг тавсиясига кўра, қутиришга қарши ўз вақтида ва тўлиқ эмланишингиз керак.\nА.ЯВБОСАPОВ, туман ДСЭНМ эпидемиолог-шифокори.